« کریم حسامی\nدەوڵەتی جمهوری کوردستان کە لە سەر ئیرادە و ویستی زۆرینەی ئێلیت و نوێنەرانی نەتەوەی کورد بە پێی بوار و هەل و مەرجی رەخساو ڕاگەیێندرا، لە جوانترین\nوێنەکانی شۆڕشی ڕامیاری نەتەوەی کورد دەژمێردرێ. ئەو ڕاگەیاندنەش پێویستی بە کۆمەڵێک فاکتەری گرنگ وەک پێشینەی ویستی نەتەوەی کورد، نەبوونی هیچ چەشنە دڵخۆشییەک بە وڵاتانی داگیرکەر، ئێلیت و ڕووناکبیر، سەرکردەی ووشیار و کاریزماتیک، هەل و مەرجی تایبەتی رەخساو لە لایەن هێزی نێوخۆی کورد و زلهێزانی ئەو سەردەم و …هەبوو. حەوجە دەکا لە سەر هەر کام لە فاکتەرە کاریگەرەکان شرۆڤە و وردبوونەوە بکرێ تا بتوانین وێنەیەکی زۆر نزیکتر لە مێژووی ڕاستەقینەی کۆمار ساز کەینەوە. لێرە هەوڵ دەدرێ بە کورتی ئاوڕێک لە سەرۆکایەتی کۆماری کوردستان بدرێتەوە و پێداچوونەوەی مژارەکانی دیکە دەهێڵینەوە بۆ دادێ.


بیردۆزی پەرەسەندن:دژبەیەکییەکی تەواو لەگەڵ زانست –\nPosted by: Haiv Posted date: تشرینی یه‌كه‌م 25, 2018\n605 جار ئه‌م بابه‌ته خوێندراوه‌ته‌وه\nبیردۆزی پەرەسەندن: دژبەیەکییەکی تەواو لەگەڵ زانست\nبەشی یەکەم (تەحەددای باسکردن)\nنووسینی: د.عبدالدائم الکحیل.\nوەرگێڕانی: ئەحمەد موحەممەد نەقاش.\nئەمڕۆ لەگەڵ ڕاستییەکی زانستی نوێ دەژین کە هەڵەبوونی ئەم بیردۆزە دەسەلمێنێت کە هەرگیز نەبۆتە ڕاستییەکی زانستی.. وە ئەو بەڵگانەی کە پێشکەشیان دەکەین هەر لە زاناکانی پەرەسەندن خۆیانن، واتە ئەوانەی کە پشتگیری لەم بیردۆزە دەکەن هەرخۆیشیان هەڵەبوونی دەسەلمێنن بە بەڵگەى زانستى، بەڵام ئەوان خەڵکی گومڕا دەکەن بۆ پاراستنی بەرژەوەندى خۆیان و پلەی زانستییان.\nچەند تەحەددایەك پێشکەش دەکەین کە پەرەسەندن لەناو دەبات، و زاناکانیش ناتوانن وەڵامی هیچ کام لەم تەحەددایانە بدەنەوە.. هۆیەکەشی زۆر ئاسانە، چونكە پەرەسەندن ڕووی نەداوە!\nبۆچی زانایانی پەرەسەندن خۆیان بەدوور دەگرن لە باسکردنی چۆنیەتی ڕوودانی پەرەسەندن بەهۆی خێراکردنی کاتەوە؟\nچونكە زاناکان توانیویانە کە باسی دروستبوون و فراوانبوونی گەردوون بکەن بە تێپەڕینی ملیارەها ساڵ و سوپەرکۆمپیوتەریشیان بەکارهێناوە، ئەم باسکردنەش پێویستی بە ملیارەها زانیاری هەیە، بەڵام لەکۆتاییدا سەرکەوتنی بەدەست هێنا.\nلەگەڵ پەرەسەندن بابەتەکە جیاوازە.. وە هەر كردارێكى باسكردن (لاسایی پەرەسەندن دەکات بەتێپەڕبوونی ملیۆنەها ساڵ و خێراکردنی کات بۆ نموونە ڕووداوەکان لە ماوەی ١٠٠ملیۆن ساڵ دەکرێت بە خولەکێك بزانرێت و ببینرێت).. هەر کردارێكيش ڕاستییەکان دەردەخات کە پەرەسەندن هەرگیز ڕووی نەداوە.\nزاناگەلێك هەن کە هەستاون بە باسکردنی پەرەسەندن بە یارمەتی کۆمپیوتەر بۆ ئەوەی پەرەسەندنی مێرووەکان بزانن بە تێپەڕبوونی ٢٠٠ ملیۆن ساڵ… دەرئەنجامەکە ئەوە بوو كە ئەو مێروو و مێشوولانەی کە پێش ٢٠٠ملیۆن ساڵ لەمەوبەر ژیاون هەمان ئەو مێرووانەن کە ئەمڕۆ لەگەڵ ئێمەدان!! واتە زانست دەيسەلمێنێت کە پەرەسەندن هەرگیز ڕووی نەداوە لە ميێرووەكاندا.\nئەو توێژینەوەیەی کە لە ساڵی (٢٠١٤)دا بڵاوکرایەوە لەلایەن كۆمەڵێك زانا لە زانکۆ جیهانییەکان وەك زانکۆی (رۆتگرز)ى ئەمریکی (١)، یەکەم داری مێرووەکانیان دانا (شجرة الأنساب-داری ڕەچەڵەکەکان) بۆیان دەرکەوت لەڕێگەی بەکارهێنانی ژمێریاری تایبەت بە ئەندازیاری بۆماوەزانی و بەبەردبووەکان کە مێرووەکان لەگەڵ ڕووەکەکاندا لەهەمان کاتدا ژیاوە و لەوانەشە پێش ئەوانیش بێت!!\nتوێژینەوەکە بە زمانی ژمارەکان دووپاتى دەکاتەوە کە مێرووەکان لەو کاتەی کە باڵادەست بوون بەسەر زەویدا ئەوا هەر ئەوکاتیش ڕووەکەکان بوونیان هەبوو، وە لەهەندێك کاتیشدا لەوانەیە زووتر بێت. هەمووان دەزانین کە مێرووەکان زۆر ئاڵۆزترن لە ڕووەکەکان بەتایبەت ئەو مێرووانەی وەك مێش و مێشوولە.. کەواتە چۆن ئەم مێروولە ئاڵۆزانە بەر لە ڕووەکەکان هاتبنە کایەوە!! ئەمە پێچەوانەی بیردۆزی پەرەسەندنە کە دەڵێت ڕووەکەکان قۆناغی پێش مێروولەکانن؟\nوە لەهەمان توێژينەوەشدا دەیانبینین کە ڕایان جیاوازە و دەڵێن کە مێرووەکان “پەرەیان سەندووە”! باشە چۆن دەکرێت کە مەخلوقێك لەناکاو دەربکەوێ و دەسەڵاتدار بێت بەسەر زەوی و لەوانەشە پێش ڕووەکەکان بێت، دواتریش دەڵێن کە مێرووەکان لە دروستكراوەکانی دی “پەرەیان سەندووە”!! ئێمە دەزانین کە ڕووەکەکان بەر لە مێرووەکان بوونیان هەبووە، چونكە ڕووەکەکان کەمتر ئاڵۆزن بەپێی بیردۆزی داروین، ئەی چۆن دەڵێن کە مێرووەکان بەر لە ڕووەکەکان دروستبوون یان لەهەمان کاتدا، دواتر دەڵێن کە مێرووەکان پەرەیان سەندووە!!\nئەمە ئەو دژيەكیەيە کە ئەوان تیایدا دەژین بەداخەوە، وە ئەمەم دۆزیوەتەوە لە هەر توێژینەوەیەكى سەبارەت بە پەرەسەندن ئەوا لەهەمان کاتدا بینیومە کە توێژینەوەکە خۆی لەگەڵ خۆی ناکۆك و دژیەکە…\nئێمە لێرەدا دەربارەی بۆچوونێك نادوێین بەڵکو دەربارەی گەورەترین توێژینەوە لەسەر مێرووەکان کە کرابێت لە مێژووی زیندەوەرزانی وە بە بەشداری کردنی سەد زانا و ژمارەيەك زانکۆ دەدوێین، هەر بێباوەڕێك ئینکاری لە بوونی خودا دەکات لەم ناکۆکی و دژیەکییەدا دەژى. وە ئەمەش ئەوەيە کە قورئان دەربارەی دواوە:\n(بَلْ كَذَّبُوا بِالْحَقِّ لَمَّا جَاءَهُمْ فَهُمْ فِي أَمْرٍ مَرِيجٍ)(ق:٥)\nوە ئەوەی کە درۆ بە قورئان بکات ئەوا لە حاڵەتێکی تێکەڵ و پێکەڵدایە.\nئەم توێژینەوەیە ئەوەى دۆزیوەتەوە کە یەکەم جار مێرووەکان دەستیان بەدەرکەوتن کردووە یەکەم جار (ئەوان چەمکی پەرەیان سەندووە بەکاردەهێننEvolve ئەمەش چەمکێکی هەڵەیە) بەر لە ٤٧٩ ملیۆن ساڵ، پرسیار: چۆن پەرەسەندن ڕوویدا؟\nبێگومان تاوەکو ئێستا هیچ وەڵامێك نییە، تەنانەت بیرۆکەیەکی وەهمیش.. تەنها دەڵێن: “مێرووەکان پەرەیانسەند و بەشێوەیەکی کت و پڕ و لەناکاو دەرکەوتن”.\nئەم توێژینەوەیەی کە لە گۆڤاری زانستەکاندا بڵاوکرایەوە، ئەوەيان دۆزیەوە کە ئەو مێرووانەى لە سەردەمی چاخی دایناسۆڕەکاندا ژیاون(بەر لە زیاتر ١٥٠ ملیۆن ساڵ) زۆر جیاواز نین لەوانەی کە ئەمڕۆ دەيانبينين… ئەمەش ئەوە دەگەیەنێت کە مێرووەکان پەرەیان نەسەندووە لە ماوەی ١٥٠ ملیۆن ساڵ..\nئەمەش ئەوە دەگەیەنێت: ئەگەر بێتوو ببینە خاوەنی ئامێرێکی کات و گەڕاینەوە دواوە بۆ چاخی جۆراسیك(پێش زیاتر لە ١٨٠ ملیۆن ساڵ) ئەوا دەبینین زۆر لە مێرووەکانی ئەوکات تا ڕاددەیەك بە مێرووەکانی ئەمڕۆ دەچن.. (واتە مێرووەکان پەرەیان نەسەندووە بەدرێژایی ئەو هەموو ساڵە)… ئەو مرۆڤەی بەر لە ٢٠٠ هەزار ساڵ پێش ئێستا ئەو مێشوولەیەی کە دەیکوشت… هەمان ئەو مێشوولەیەیە کە تۆ ئەمڕۆ دەیکوژیت… پەرەی نەسەندووە بە درێژایی ٢٠٠هەزار ساڵ.\nئێمەش دەڵێین: بۆ خودا بیڵێن ئایا ئەم توێژینەوانە زانستین یان تەنها چەند ڕاستییەکە تێکەڵ بووە بە کێشمەکێشییەکان و خەڵکی پێ گومڕا کراون بەوەی کە پەرەسەندن ڕووی داوە، و ژمێردراوەکانیش دەڵێن هەرگیز ڕووی نەداوە؟\n١) Insect Family Tree Maps 400-Million-Year Evolution, 2014 https://www.livescience.com/48663-insect-family-tree-evolution.html\nسەرچاوەکەی بابەتەکە وەرگێڕدراوەکە:\nShare the post “بیردۆزی پەرەسەندن:دژبەیەکییەکی تەواو لەگەڵ زانست”


فراکسیۆنى نەوەى نوێ: پێویستە حکومەتى عێراق سنورێک بۆ پێشێلکارییەکانى تورکیا دابنێت\nهەر بێدەنگییەکی حکومەت و پەرلەمانی عێراق و هەرێمی کوردستان خیانەتکردنە\nفراکسیۆنى نەوەى نوێ لە پەرلەمانى عێراق ئیدانەى هێرشەکەى فڕۆکە جەنگییەکانى تورکیاى کرد بۆ سەر خاکى هەرێمى کوردستان کە شەهیدبوونى سێ هاوڵاتى لێ کەوتەوە و ڕایگەیاند، پێویستە بەغدا سنورێک بۆ ئەو پێشێلکارییانەى تورکیا دابنێت.\nفراکسیۆنى نەوەى نوێ ڕایگەیاند، "ئێمە وەک فراکسیۆنی نەوەی نوێ لە پەرلەمانی عێراق بە توندی ئیدانەی بۆمبارانی ئاسمانیی ئەمڕۆی سوپای تورکیا دەکەین لە دەڤەری ئامێدی لە پارێزگای دهۆک کە بووە هۆی گیانلەدەستدانی سێ هاوڵاتی مەدەنی کە سەرقاڵی کارکردن بوون لە کێڵگەکانی خۆیان."\nئاماژەى بەوەش کرد، "لەکاتێکدا بۆمبارانی ئەمڕۆ و ئەوانەی پێشتری فڕۆکە جەنگییەکانی تورکیا پێشێلکاری تەواوی سەروەری خاکی عێراق و هەرێمی کوردستان و شکاندنی شکۆی دەوڵەتە، کەچی هیچ هەڵوێستێکی جدیمان لە حکومەتی عێراقی و هەرێم نەبینیوە بۆ سنوردانان بۆ بێڕێزیکردن بەرامبەر گیانی هاوڵاتییانی وڵاتەکەمان."\nفراکسیۆنى نەوەى نوێ ئەوەشى خستوەتەڕوو، "هەر بێدەنگییەکی حکومەت و پەرلەمانی عێراق و هەرێمی کوردستان خیانەتکردنە لەو سوێندە دەستورییەی کە خواردیان لەبەردەم گەلی عێراق بۆ پاراستنی سەروەری خەڵک و خاکی عێراق."\nفراکسیۆنەکە داواى هەڵوێست لە بەغدا دەکات و ڕایگەیاندووە، وەک فراکسیۆنی نەوەی نوێ لە ئەنجومەنی نوێنەرانی عێراق داوای هەنگاوی بەپەلەی سەرۆک وەزیرانی عێراق و پەرلەمان و وەزیری دەرەوە دەکەین بە ئەنجامدانی:\n١- ئیدانەکردنی هێرشەکە و بەهاناوەچوونی کەسوکاری قوربانییەکان.\n٢- بانگهێشتکردنی باڵیۆزی تورکیا بۆ لێپرسینەوە و گەیاندنی پەیامێکی ڕوون کە خاکی عێراق و خەڵکەکەی خاوەن سەروەرییە و بۆ هیچ دەوڵەتێک نییە دەستدرێژی بکاتە سەر.\n٣- پێکهێنانی لیژنەیەکی پەرلەمانی بۆ قەرەبوکردنەوەی زیانلێکەوتووانی هێرشەکانی تورکیا و بەسەرکردنەوەی کەسوکاری قوربانییەکان.\nپاشنیوەڕۆی دوێنێ چوارشەممە (١٤ی تشرینی دووەمی ٢٠١٨) فڕۆکە جەنگییەکانی تورکیا سنورەکانی ناوچەی ئامێدییان بۆردومانکردووە و بەوهۆیەشەوە سێ هاووڵاتی بە ناوەکانی ڕەمەزان محەمەد عەبدولڕەحیم و ئیسماعیل حەسەن قەبلان و دلۆڤان ساڵح حەسەن گیانیان لەدەستداوە.\nئاماژەی بەوەش کرد، ئەو سێ هاووڵاتییە خەڵکی گوندی ئەرەدنان و سەرقاڵی بەخێوکردنی مێش هەنگوین بوون.


NRT TV | جۆراوجۆر | نەعنا چ کاریگەریکی لەسەر تەندروستیی پیاوان هەیە؟\nنەعنا چ کاریگەریکی لەسەر تەندروستیی پیاوان هەیە؟\n22257 جار خوێندراوەتەوە\nگەڵای نەعنا سوودێکی زۆری بۆ تەندروستیی هەیە و یەکێكە لەو ڕووەکانەی کە لە کۆنەوە بۆ چارەسەری جۆرەها نەخۆشی بەکارهاتووە وەك سەر ئێشە و کەمخەوی و دڵتێکهەڵاتن، بەڵام زیادەڕۆیی کردن لە خواردنیدا ئەگەری هەیە زیان بە پیاوان بگەیەنێت.\nلە بابەتێکدا ماڵپەڕی ڕوسیا تودەی ئاماژەی بەوەکردووە، نەعنا سوودی هەیە بۆ ئەو ژنانەی کە ڕێژەی هۆرمۆنی پیاوانە لە جەستەیاندا بەرزبووەتەوە و مووی جەستەیان زیادی کردووە، بەجۆرێك خواردنەوەی چای نەعنای کوڵاو وادەکات هۆرمۆنی ئافرەتان لە خوێنیاندا بەزرببێتەوە و لە بەرامبەردا هۆرمۆنی تێستۆستیرۆن لە خوێنیاندا داببەزێت و مووی جەستەیان کەمبکات.\nبۆ ئەو مەبەستەش زانایان لە ویلایەتە یەکگرتووەکانی ئەمەریکا کۆمەڵێك لێکۆڵینەوەیان لەسەر مشکی تاقیگە کردووە، لەسەرەتادا نەعنای کوڵاویان پێداون لەجیاتی ئاو، دوای تێپەڕبوونی ماوەیەکی کورت زانایان بینیویانە کە ڕاددەی هۆرمۆنی تێستۆسترۆن لە خوێنیاندا کەمبووەتەوە، هەروەها کاری کۆئەندامی زاوزێیان بەجۆرێك تێكچووە کە چارەسەری نەکراوە.\nلەلایەکی دیکەوە پزیشکان لە پەیمانگای ڕووسی بۆ ئەندامی زاوزێ دڵنیایی ئەوەیانداوە، نەعنا دەکرێت ببێتە هۆی دابەزاندنی ئارەزووی سێسکی و لاوازبوونی ئەندامی زاوزێ.\nهەروەها پزیشکان لە ئەمەریکا ئاماژەیان بەوەکردووە، خواردنەوەی نەعنای کوڵاو بۆ ماوەیەکی زۆر وادەکات ڕاددەی مووی جەستەی پیاوان کەمببێتەوە و لەگەڵ کاتدا نیشانەکانی جەستەی ئافرەتان لەسەر جەستەی دەربکەوێت، هەروەها چالاکی سپێرمەکانی لاواز دەبێت.\nلەگەڵ هەموو ئەمانەشدا پزیشکان ڕێنمایی ئەوە دەدەن کە چای نەعنا بەشێوازێکی هاوسەنگ و پێویست بخورێت ئەوا زیانی بۆ پیاوان نابێت بە مەرجێك زیادەڕۆیی لە خواردنەوەی نەکرێت.


Kurdîpêdiya - سەرۆکایەتی هەرێم: شەهیدکردنی هاووڵاتیی مەدەنیی هیچ پاساوێک هەڵناگرێت\n📊 Babet 374,812 | Wêne 59,361 | Pertk PDF 11,066 | Faylî peywendîdar 43,659 | 📼 Video 168 | 🗄 Serçawekan 14,834\n📝 سەرۆکایەتی هەرێم: شەهیدکردنی هاووڵاتیی مەدەنیی هیچ پاساوێک هەڵناگرێت | 🏷 Pol: Bellgenamekan | Zimanî babet: 🏳 کوردیی ناوەڕاست | 👁🗨\nسەرۆکایەتی هەرێم: شەهیدکردنی هاووڵاتیی مەدەنیی هیچ پاساوێک هەڵناگرێت\nشەوی ڕابردوو لە ئەنجامی بۆردومانی فڕۆکەکانی سوپای تورکیا لە زارگەلی، ژمارەیەک هاووڵاتیی بێ تاوان شەهید و بریندار بوونە. سەرەخۆشیی لە کەسوکاری شەهیدان دەکەین و هیوای چاکبوونەوە بۆ برینداران دەخوازین.\nئێمە لە کاتێکدا کە ئیدانەی ئەم بۆردومانە دەکەین، کە بووەتە هۆی شەهیدبوونی خەڵکی هەرێمی کوردستان، داوا لە تورکیا دەکەین بۆردومانکردنی خەڵکی مەدەنی دووبارە نەبێتەوە و شەهیدکردنی هاووڵاتیی مەدەنیی هەرێمی کوردستان هیچ پاساوێک هەڵناگرێت.\nپێویستیشە هێزەکانی پەکەکە گۆڕەپانی شەڕەکە لە هەرێمی کوردستان دوور بکەنەوە، چیتر هاووڵاتیانی هەرێمی کوردستان نەبنە قوربانیی ئەو شەڕ و ململانێیە.\nبەردەوامیی شەڕ زیانی بۆ خەڵکی مەدەنی دەبێت و داوا دەکەین لایەنەکان بگەڕێنەوە بۆ پڕۆسەی ئاشتی.\n📅 Publication date: 01-08-2015\n➕ Em babete lelayen: (Hawrê Baxewan)ewe le: Aug 1 2015 12:44PM tomarkirawe\n✍ Em babete bo diwacar lelayen: (Hawrê Baxewan)ewe le: Aug 1 2015 12:44PM baştirkirawe\n👁 Em babete 2,763 car bînrawe\n1. 👁 01-08-2015


هند و پاكستان لاپه‌ڕه‌یه‌كى ترى گرژى\nهەواڵ / چاوی تۆ :: 03/03/2019 :: 142 جار بینراوە\nئه‌گه‌رچى پاكستان له هندستان جیابووه‌ته‌وه، به‌ڵام له‌وه‌ته‌ى له یه‌ك جیابوونه‌ته‌وه كێشه‌ى ویلایه‌تى كشمیر وه‌كو خاڵێك و ناوچه‌یه‌كى جێناكۆك له نێوان ئه‌و دوو وڵاته‌دا ماوه‌ته‌وه و تائێستا له چه‌ند وێستگه‌یه‌كى جیاجیادا بووه‌ته مایه‌ى شه‌ڕ و پێكادانى خوێناویى.\nیه‌كه‌م خولى ئه‌و جه‌نگه ساڵى 1947 هه‌ڵگیرسا و تا ساڵى 1948 به‌رده‌وام بوو، خولى دووه‌مى جه‌نگ ساڵى 1965 هه‌ڵگیرسا و كۆتایى هات به ده‌ستوه‌ردانى زلهێزه‌كانى وه‌كو یه‌كێتى سۆڤیه‌تى جاران كه پشتیوانى هندستانى ده‌كرد و هه‌روه‌ها ئه‌مریكایش. له خولى سێیه‌مى جه‌نگێكى تردا كه ساڵى 1971 هه‌ڵگیرسا و بووه هۆى ئه‌وه‌ى پاكستان دابه‌ش بێت بۆ دوو ده‌وڵه‌ت و به‌نگلادیش-ى لێ جیاببێته‌وه. جگه له‌م شه‌ڕ و ململانێ خوێناویانه‌ى نێوانیان، پێشبڕكێى خۆپڕچه‌ككردن و تاقیكردنه‌وه‌ى ئه‌تۆمى و زۆر گرژى و قه‌یرانى تر سه‌ریهه‌ڵدا له نێوان ئه‌م دوو وڵاته قه‌ره‌باڵغ و خاوه‌ن چڕترین ژماره‌ى دانیشتوان و خه‌ڵكێكى هه‌ژار و بێده‌ره‌تانه‌دا. له‌و كێشانه رووداوه‌كانى كارجیل ساڵى 1999كه به‌هۆى تاقیكردنه‌وه ئه‌تۆمییه‌كانى پاكستانه‌وه وه‌ك كاردانه‌وه‌یه‌ك به‌رامبه‌ر تاقیكردنه‌وه ئه‌تۆمییه‌كانى هندستان سه‌ریهه‌ڵدا له سه‌ره‌تاى ساڵى 1998، هه‌روه‌ها رووداوه‌كانى مۆمباى ساڵى 2008. له‌گه‌ڵ ئه‌مانه‌شدا زۆر هه‌وڵ و كۆشش درا بۆ ئه‌وه‌ى ڕێ به به‌رده‌وامى جه‌نگ بگیرێت و پرۆسه‌یه‌كى ئاشتى به‌رقه‌رار بكرێت، به‌ڵام له ساڵى 2008 گروپێكى توندڕه‌وى چه‌كدار به ناوى له‌شكرى تیبه په‌لامارى هه‌موو شوێنه سه‌ره‌كى و بنكه و باره‌گا گرنگه‌كانى شارى مۆمباى-یاندا له هندستان.\nكێشه‌ى كشمیر كه به‌شى زۆرى خه‌ڵكه‌كه‌ى موسڵمانن و له‌گه‌ڵ هندستان ماونه‌وته‌وه له‌كاتى جیابوونه‌وه‌ى پاكستان له هندستان، له‌وساوه تائێستا سه‌ره‌ڕاى هه‌وڵه‌كان بۆ چاره‌سه‌ركردنى به شێوه‌ى ئاشتیانه و دیالۆگ و دانوسان به‌ڵام به‌بێ چاره‌سه‌ر ماوه‌ته‌وه و به‌رده‌وام بارودۆخى ئه‌م ناوچه له هه‌ڵكشان و داكشاندایه و زه‌مینه‌ى له‌بار بووه بۆ ئه‌وه‌ى شه‌ڕێكى خوێناویى له نێوان ئه‌و دوو وڵاته‌دا سه‌رهه‌ڵبدات، ئه‌گه‌ر جاران به چه‌كى كلاسیكى جه‌نگیان بكردایه ئێستا هه‌ردوو وڵاته‌كه خاوه‌نى چه‌كى ئه‌تۆمین و مه‌ترسیه گه‌وره‌كه‌یش له‌مه‌دایه.\nئه‌وه‌ى زیاتر ئه‌و بارودۆخه بارگاوى ده‌كات ئه‌و پێشێلكارى و ده‌ستدرێژیه به‌رده‌وام و بێ به‌زه‌ییانه‌یه كه سوپاى هندستان به‌رامبه‌ر به خه‌ڵكى كشمیر ئه‌نجامى ده‌دات. جگه له سوپا زۆر تاقم و ره‌وتى توندڕه‌وى هندى سه‌ریانهه‌ڵداوه كه كارى توندوتیژ ى و پێشێلكاریى ده‌رهه‌ق به موسڵمانه كشمیرییه‌كان ئه‌نجام ده‌ده‌ن.\nبۆیه هه‌ندێك ناوه‌ند و سه‌نته‌رى ناودار و ئاگادارى میدیایى باس له‌وه‌ده‌كه‌ن كه له نێوان ساڵه‌كانى 1990 تاوه‌كو 2014 (150) ئه‌فسه‌رى پله باڵاى سوپاى هندستان 1080 حاڵه‌تى كوشتن و له‌ناوبردنى خه‌ڵكى كشمیریان ئه‌نجامداوه به‌ده‌ر له یاسا و دادگا، هه‌روه‌ها رفاندن و بێسه‌رو شوێنكردنى 172 كه‌سى كشمیرى و جگه له تۆماركردنى سه‌دان حاڵه‌تى هه‌تككردن و په‌لاماردان و ئه‌شكه‌نجه و سووكایه‌تى.\nئێستا ئه‌وه بۆ شه‌ش مانگ ده‌چێت عه‌مران خان وه‌ك سه‌رۆك وه‌زیرانى نوێ له پاكستان ده‌ستبه‌كاربووه، ئه‌م كۆتایى به ده‌سته‌ڵاتى دوو حیزبه كلاسیكیه‌كه‌ى پێش خۆى له‌ڕێگه‌ى هه‌ڵبژاردنه‌وه هێنا و زۆر هه‌نگاوى ریفۆرمى ناوه هه‌ر له كۆشكى سه‌رۆك وه‌زیرانه‌وه تاوه‌كو ستافى ده‌ستوپێوه‌ند و خزمه‌تكاره‌كانى و چاككردنى سیستمى باج و زۆر هه‌نگاوى تر له‌وانه ئاساییكردنه‌وه‌ى په‌یوه‌ندییه‌كان له‌گه‌ڵ دراوسێكانى وڵاته‌كه‌ى به تایبه‌تى هندستان كه رێڕه‌وى كارتاربۆر-ى كرده‌وه تا حاجیه‌كانى ئایینى سیخ به‌بێ ڤیزه به‌ناو خاكى وڵاته‌كه‌یدا بڕۆن، هه‌روه‌ها په‌یوه‌ندییه‌كانى له‌گه‌ڵ ئێران ئاسایكرده‌وه سه‌ره‌ڕاى ناكۆكى مه‌زهه‌بى نێوانیان كه ئێران شیعه‌یه و پاكستان سوننه، هه‌روه‌ها له‌گه‌ڵ عه‌ره‌بستانى سعودیه‌شدا هه‌موو هێڵه‌كانى په‌یوه‌ندى و هاتوچۆى كرده‌وه به‌ڵام سه‌ردانى ئه‌مریكا و ئه‌وروپاى نه‌كرد و هه‌وڵى بۆ نه‌دا.\nبه‌ڵام پێش دوو هه‌فته دوو رووداو روویاندا، یه‌كێكیان له پارێزگاى زاهیدانى رۆژهه‌ڵاتى ئێران كه كۆمه‌ڵێك پاسدارى ئێران كوژران و له هندستانیش كۆمه‌ڵێك سه‌ربازى هندى كوژران. هه‌ردوو وڵات په‌نجه‌ى تۆمه‌تیان بۆ پاكستان درێژكرد، ته‌نانه‌ت سه‌رۆك وه‌زیرانى هندستان وتى:"به‌ڵگه‌ى ته‌واومان له به‌رده‌سته كه پاكستان له دواى كرده‌وه تیرۆرستیه‌كه‌وه‌یه". بۆیه هه‌موو په‌یوه‌ندییه بازرگانییه‌كانى وه‌ستاند له‌گه‌ڵ پاكستان و ئاڕاسته‌ى رووداوه‌كان به‌ره‌و ئاقارێكى زۆر خراپ رۆیشت و فڕۆكه‌كانى هند په‌لامارى پاكستانیان دا و دوو فڕۆكه‌یان خرایه خواره‌وه و فڕۆكه‌وانێك به دیل گیرا.\nله‌كۆتاییدا هه‌رچه‌نده عه‌مران خان به هۆشیاریى له‌گه‌ڵ رووداوه‌كاندا ده‌جوڵێته‌وه و خاوه‌ن خواستێكه بۆ بنیاتنانه‌وه‌ى وڵاته‌كه‌ى و ئاسایكردنه‌وه‌ى په‌یوه‌ندییه‌كانى له‌گه‌ڵ دراوسێكانیدا به‌ڵام خواستێك هه‌یه له‌لایه‌ن زۆر ناوه‌ند و وڵاته‌وه بۆ ئه‌وه‌ى پڕۆژه‌كه‌ى شكست پێ بێنن.


نوێ لە ساڵی ٢٠٢٢..٢١\nبە خێر بێن بۆ ماڵپەڕەکەمان\nئەوە زیاتر لە سێ ساڵە کە جەمال ئێمەی بەجێ هێشتووە. ئێمە بیری تواناییەکانی دەکەین و دڵنیای دەکەینەوە کە پرسی مانادار وەئەستۆ دەگرین، تەنانەت لە کاتە سەختەکانیشدا.ئێمە هەوڵ دەدەین کە بەردەوام بین، بەتایبەتی ئێستا کە زنجیرەیەک کارەسات کورد لە کوردستان یان لە شوێنەکانی تری خستووەتە ژێر دۆخێکی دژوارەوە\nئازیزانی کورد و دۆستانی دێرین و نوێ\nبۆ هەموو ئەوانەی کە دەیانەوێت بە خێرایی ئاگادار بکرێنەوە دەربارەی ئەوەی نوێ کراوەتەوە، ئێمە پێشنیازی کلیک کردن لەسەر ئەم پەڕە سەرەکییانە دەکەین:\n.دەربارەی ئێمە/پێزانین, بەخشین/پشتگیری، پرۆژەی درێژخایەن/ پرۆژەکانی کتێب، خەڵاتی زانستی\nئێمە بەردەوام دەبین لە وەڵامدانەوەی نوێکردنەوەکان لە پەڕە ئاماژە پێکراوەکان لە داهاتوودا. لە ئێستادا، ئەرشیفێک بۆ ئەم ماڵپەڕە لە ژێر دروستکردندایە کە لاپەڕی نوێیش لە خۆ دەگرێت. لە ئێستادا ئێمە بابەتە پیشووەکان کەمێک جیاواز پیشان دەدەین و لە خوارترەوە بە رەنگی رەساسی دایدەنێین. ئێمە کار لەسەر چارەسەرێکی باش دەکەین\nلە ڕێگەی دوگمەی "نوێ لە 2022" "دا بەردەوام دەبین لە پێشکەشکردنی ناوەڕۆکی نوێ. دوگمەی رێورەسمەکان دەمێنێتەوە بۆ کات، ڕێگایەکی کورتە بۆ گەیشتن بە ئەوێ\nئێمە داوای چاوپۆشیتان لێ دەکەین. دامەزراوەکەمان هێشتا گەنجە لە 30ی ئازاری 2020دا وەک ڕێکخراوێکی قازانج نەویست لەلایەن بەڕێوەبەرانیەوە دامەزراوە، بۆیە ئێستا تەنیا لە سێیەمین ساڵیدایە.وەک نوێکردنەوەکان پیشانی دەدەن: ئێمە دامەزراوەی جەمال نەبەز بەپێی پلان و بە تەواوی بەپێی [پێڕەوی ناوخۆ] مان بەڕێوەی دەبەین. شایانی باسە کە ئێمە زۆر ئامانجمان بۆ خۆمان داناوە و دەتوانین هەر پشتگیرییەک بە باشی بەکار بهێنین. ئێمە چاوەڕێی کاردانەوەکانتان دەکەین و سوپاس بۆ هۆگرییەکانتان. هیوامان هێز و متمانەیەکی زۆرە بۆتان، بە تایبەتی لەم کاتە ناخۆشانەدا، کە جەمالیش چەند جارێک هاوشێوەی ئەم رووداوە ناخۆشانەی ئەزموون کردووە\nدامەزراوەی جەمال نەبەز\nدامەزراوەی قازانج نەویست بەپێی یاسای گشتی\nوەک وەبیرهێنانەوە لێرەدا ئەو شیعرەیە کە لەلایەن ف. گریلپارزەرەوە هەیە کە جەمال بەرزی دەنرخاند و عەبدوڵڵا وەرگێڕی کوردی و پێشتریش وێڕای پیرۆزبایی نەورۆز بۆی ناردبووین.\nبەو بۆنەیەوە، گرووپێک هەیە کە هێشتا بەدوای پێشکەوتندا دەگەڕێن. ئەگەر پێشنیازێک هەیە لە نێو نووسەرانی کورددا، تکایە لە رێگەی فۆرمی پەیوەندییەکانمان ئاگادارمان کەنەوە، هەروەها خۆش دەبێت ئەگەر ڤێرژێنی کوردیمان بە پیتی لاتینی بەدەست بگات.\nلێرە لە گەلەریدا چەند کتێب و نووسراوێک کە ناوەکانیان پیشان دەدەین کە بە ڕوونی لە ماڵپەرەکەی لیست کراوە\nئەگەر بەرهەمێکی لیست نەکراوت لە جەمال نەبەز لە بەردەستا هەیە، تکایە پێمان بڵێ و تکایە فۆرمی پەیوەندییەکەمان بەکار بێنە. ئامانجەکە لیستێکی گشتگیرە لە کار و نووسینەکانی جەمال و هەر یارمەتییەک پێشوازی لێ دەکرێت\nلێرە لە بەشی گالێریدا بەرهەم و نووسراوەکانی ناوبراو دەخەینە بەرچاو. هەتا ئێستا ماڵپەڕە پێشووەکەی خۆی ماوە و ئۆنلاینە و دەتوانرێ لیستی بەشێک لە بەرهەمەکانی ببینرێت\nئەگەر کەسێک، بەرهەم و نووسینێکی ئەوی هەبێت و لەو لیستەدا ئاماژەی پێنەکرابێت، تکا دەکەین لە رێگەی کۆنتاکت فۆرمولارەوە پەیوەندیمان پێوە بکات. ئامانج ئەوەیە کە لیستی بەرهەم و نووسراوەکانی بەرفراوان کەینەوە. هەر هەوڵێک بۆ یارمەتی کردن لەم پێناوەدا جێگەی خۆشحاڵیمانە و سوپاستان دەکەین\nنەور ۆز لە هەموو کوردان پیرۆزە و هیوای ساڵێکی پڕ لە سەرکەوتن\nCejna Newrozê li hemû Kurdan pîroz be û bi hêviya sala pir le serketin


عارف روشدی: پارتی دەرگای گفتووگۆی بۆ لایەنەکان کردۆتەوە بۆ چارەسەرکردنی ھەر کێشەیەک\nعه‌لی عه‌ونی : تا پرسی كورد چاره‌سه‌ر نه‌بێت عێراق سه‌قامگیر نابێت\nنایف سەیدۆ: مەترسی ھەیە دوای تاقیکردنەوەکان دووبارە ئاڵۆزی لە شنگال دروست بێتەوە\nکلارا عودیشو: کریستیانەکانی نەینەوا مەترسی دەرکردنیان لەسەرە\nپارکێکی نیشتیمانی لە سۆران دروست دەکرێت\nSUN, 22 MAY 2022 03:59 Erbil, GMT +3\nعێراقی و نێوده‌وڵه‌تی\nپەرلەمانتارێکی پارتی: لە چەند کاتژمێری داھاتوودا پێشنیاری نوێ بۆ ڕەوشی عێراق دەبێت\nSUN, 15 MAY 2022 15:37\nبەغدا -KDP.info- بڕیارە پەرلەمانتارە سەربەخۆکان پێشنیارێک بۆ ڕەوشی عێراق بخەنە بەردەم لایەنە عێراقیەکان و پەرلەمانتارێکی پارتییش دەڵێت، پێشنیارەکە بۆ گەیشتنی چوارچێوەی ھەماھەنگی و ڕزگاری نیشتمانییە بە ڕێککەوتن.\nSAT, 7 MAY 2022 15:48\nئیمانوێل ماکرۆن جارێکی دیکە بووەوە سەرۆکی فەرەنسا\nSUN, 24 APR 2022 22:00\nهەولێر-KDP.info- ئه‌مڕۆ یه‌كشه‌ممه ئیمانوێل ماكڕۆن له هه‌ڵبژدنه‌كانی سه‌رۆكایه‌تی فڕه‌نسا سه‌ركه‌وتنی به‌سه‌ر ڕكابه‌ره‌كه‌ی مارین لۆپین به‌ده‌ستهێنا و به‌مه‌ش بووه یه‌كه‌م سه‌رۆكی فڕه‌نسا له ماوه‌ی 20 ساڵی ڕابردوودا بۆ دووه‌مجار له‌سه‌ریه‌ك سه‌ركه‌وتن به‌ده‌ستبێنێ.\nTHU, 21 APR 2022 15:13\nWED, 20 APR 2022 11:23\nجەنان جەبار: تەنیا ١٧ خێزانی کریستیان گەڕاونەتەوە شاری مووسڵ\nSUN, 10 APR 2022 16:08\nهەولێر -KDP.info- نوێنەرێکی کریستیانەکان ئاشکرای کرد، بەھۆی ناسەقامگیریی ناوچەکانیان کریستیانە ئاوارەکانی سەردەمی شەڕی داعش ئامادەی گەڕانەوە نین بۆ ناوچەکانیان و دەشڵێت، تا ئێستا تەنیا ١٧ خێزانی کریستیان گەڕاونەتەوە نێو سەنتەری شاری مووسڵ.\nفڕۆکەخانەی مووسڵ دروست دەکرێتەوە\nSUN, 10 APR 2022 10:39\nمووسڵ-KDP.info- بڕیارە فڕۆکەخانەی نێودەوڵەتی مووسڵ دروست بکرێتەوە و جێگری پارێزگاری مووسڵیش دەڵێت، ئەمساڵ لەسەر بودجەی ڕاگیراوی مووسڵ دەست بە جێبەجێکردنی پڕۆژەی فڕۆکەخانەی مووسڵ دەکرێت و یەکێک دەبێت لە پڕۆژە ستراتیژییەکانی شارەکە.\nشانەی راگەیاندنی ئەمنی عێراق: گرووپەکانی دەرەوەی یاسا هەوڵ دەدەن پشێوی بنێنەوە\nWED, 6 APR 2022 23:55\nهەولێر-KDP.info- شانەی ڕاگەیاندنی ئەمنی عیراق لەبارەی هێرشە مووشەکییەکەی ئەمشەوی سەر قەزای خەبات ڕاگەیەنراوێکی بڵاوکردەوە و ڕایگەیاند کە گرووپەکانی دەرەوەی یاسا هەوڵ دەدەن خۆشگوزەرانییەکانی ئەم رۆژە پیرۆزانە تێکبدەن و پشێوی بنێنەوە.\nجێگری پارێزگاری مووسڵ: تا ئێستاش شانەی نوستوو لە مووسڵ ھەن و دەرفەتەکان دەقۆزنەوە\nTUE, 5 APR 2022 17:32\nمووسڵ -KDP.info- جێگری پارێزگاری مووسڵ گوتی، زیادبوونی جموجۆڵی داعش بۆ بوونی شانەی نوستوویان لە مووسڵ دەگەڕێتەوە، چونکە ئێستاش ڕۆژانە لەناو مووسڵ تیرۆریستی داعش دەستگیر دەکرێن و بەدوای دەرفەتەکاندا دەگەڕێن بۆ خۆیانی بقۆزنەوە.\nSUN, 27 MAR 2022 22:55\nچە‌تری داگیركە‌ر تاسە‌ر بۆ پە‌كە‌كە نامێنێ\nپەیام و بەرنامەی پارتی بۆ ھەڵبژاردنی ئەنجوومەنی نوێنەرانی عێراق 2021\nمسته‌فا بارزانی، کاروانی سەرکەوتنی نه‌ته‌وه‌یه‌كی خستەڕێ و ئاسۆی چارەنووسی نیشاندا\nزۆرترین خوێندراو: ئەمڕۆ\nورده‌كاری دابەشکردنی مووچەی مانگی 5 له KDPیه‌وه بزانه\nوەزارەتی شارەوانی مۆڵەتی دروستکردنی خانوو بەو زەویانە ده‌دات\nسێ هەزار و 500 ناوچەی مەترسیدار لە هەرێمی كوردستاندا راگەیەنران\nگوته‌بێژی حكوومه‌ت ڕوونكردنه‌وه‌یه‌كى گرنگ له‌باره‌ى مووچه بڵاو ده‌كاته‌وه\nوەجبەیەکی نوێی پلە بەرزکردنەوەی پێشمەرگە له KDPیه‌وه بزانه\nپڕۆسەی دەنگدان بۆ هەڵبژاردنەکانی ئێران دەستیپێکرد\nئێران-KDP.info- لە كاتژمێر حه‌وتی سەرلەبەیانی ئەمڕۆ بەکاتی تاران، سێزدە‌یەمین هەڵبژاردنی سەرۆکایەتیی ئێران، هەڵبژاردنی ئەنجوومەنی شارەوانیی شار و گوندەکان و هەروەها دەنگدان بۆ پەرلەمانی ئێران و ئەنجوومەنی شارەزایانی رێبەریی لەو پارێزگا و شارانە کە یەکلایی نەبوونەتەوە دەستیپێکرد.


ترێلەری فیلمە نوێکەی بڵاوکرایەوە – Knwe.org\nسەرەکی » هەمەڕەنگ » ترێلەری فیلمە نوێکەی بڵاوکرایەوە\nبەرهەمهێنەرانی فیلمی «Black Widow» کە فیلمێکی نوێی سینەمای جیهانە، ترێلەری فیلمەکەیان بڵاوکردەوە، هەروەها بەرهەمهێنەرانی فیلمەکە بڕیاریانداوە کە مانگی حەوتی ئەمساڵ فیلمەکەیان بڵاوبکەنەوەو لەسەر شاشەی سینەماکان نمایشی بکەن.\nلەم فیلمەدا «سکارلێت جۆهانسۆن» ئەستێرەی دیاری سینەمای جیهان شانبەشانی ژمارەیەک ئەکتەری ناوداری تر رۆڵی سەرەکی دەبینێت، لەوانە: فلۆرانس بیو، رۆبەرت داونی جۆنیۆر، ریتشێل وایز و چەندین ئەکتەری تر و کیت شۆرتلاند دەرهێنەری فیلمەکەیە.\nشایەنی باسە «سکارلێت جۆهانسۆن» یەکێکە لە ئەکتەر و ئەستێرە دیارەکانی سینەمای جیهان و لەچەندین فیلمدا بەشداریکردووەو بۆ ئەم بەشدارییانەشی چەندین جار پاڵێوراوە بۆ بەدەستهێنانی خەڵاتەکانی ئۆسکار و گۆڵدن گلۆپ. لەژیانی هونەریشیدا خەڵاتێکی ئۆسکار و خەڵاتی پەیمانگەی هونەری بەریتانی بەدەستهێناوە.


ژینۆسایدی شنگال بە ئامار و گرافیك؛ كۆمەڵكوژی و وێرانكاری – Rojpress| ڕۆژپرێس\n2016/08/05 2016/08/05 Rojpress\nژینۆسایدی شنگال بە ئامار و گرافیك؛ كۆمەڵكوژی و وێرانكاری\nلە لایەن دەرباز ساڵح 3/8/2016\nکوردانی ئێزدی بێخەم بوون و خەریکی دینداری و ژیان بوون، لەپڕ هەموو شتێک گۆڕا و رۆژی 3-8-2014 داعش هێرشیكردە سەر شنگال و دەوروبەری و كارەساتی خولقاند، گەنج و پیاوی كۆمەڵكوژكردن و ژن و كچ و منداڵانی بردن، ئەوان كرانە كۆیلە و كڕین و فرۆشتنیان پێكرا.\nدوای دوو ساڵ، تاوەكو ئێستا شنگال ئاوەدان نەكراوەتەوە و وێرانەیە، مەسعود بارزانی، سەرۆكی هەرێمی كوردستان و حیزب و لایەنەكان بەتایبەت پارتی دیموكراتی كوردستان و یەكێتی نیشتمانیی كوردستان جەخت لەسەر بەپارێزگاكردنی شنگال دەكەنەوە.\nمەحما خەلیل، قایمقامی شنگال بە( تۆڕی میدیایی رووداو)ی راگەیاند، قەرەبووكردنەوەی زیانلێكەوتووان و ئاوەدانكردنەوەی شنگال 10 ملیار دۆلاری پێویستە. ئاماژەی بەوەشكرد هەریەك لە وڵاتەكانی ئەڵمانیا و ئەمریكا بڕیاریانداوە بە پارە هاوكاری ئاوەدانكردنەوەی شەنگال بكەن.\nلە مانگی 12 ی ساڵی 2014 دا، بەشێکی ناوچەکانی دەوروبەری شنگال لەدەستی داعش دەرهێندران، بەڵام سەنتەری شنگال و گوندەکانی دەوروبەری تاوەكو مانگی 11 ی ساڵی 2015 هەر لەدەستی داعشدا بوون و، لە ئۆپەراسیۆنێكی دوو رۆژیدا كۆنترۆڵكرانەوە.\nفەرماندەکانی بەشدار لە شەڕی شنگال بۆ رووداو دەڵێن “بارزانی پێداگر بوو لەسەر گرتنەوەی شنگال بەزووترین کات، ئەو کارەش ئەمریکا و هاوپەیمانانی سوورتر کرد لە هاوکاریکردنی پێشمەرگە لە شەڕی گرتنەوەی ناوەندی شنگال”. شێخ عەلۆ، كە فەرماندەیەکی باڵای پێشمەرگەیە بە رووداوی گوت “پێداگری بارزانی بۆ سەندنەوەی شنگال ئەمەریکییەکانی هێندە کەیفخۆشکرد، خەریکبوو بفڕن”.\nدوو ساڵ بەسەر هێرشەكەدا، جگە لە گۆڕینی سێ بەرپرسی ئەو قەزایە، هیچ كام لەو بەرپرسانە سزا نەدراون كە دەگوترێ بەهۆی كەمتەرخەمیی ئەوانەوە، شنگال كەوتە دەستی داعش. مانگێك دوای كارەساتی شنگال، لەسەر فەرمانی مەسعود بارزانی سەرۆكی هەرێمی كوردستان هەر یەك لە بەرپرسی لقی 17ی پارتی لە شنگال، بەڕێوەبەری ئاسایشی شنگال و بەرپرسی پێشمەرگەی زێرەڤانی لە شنگال بۆ ماوەی شەش مانگ لە پیرمام لەژێر چاودێری دانران، بەڵام دواتر ئازادكران.\nقاسم سمۆ كە دوای كارەساتی شنگال، وەكو بەڕێوەبەری ئاسایشی شنگال دەستبەكار بوو، بە (رووداو)ی گوت “هەتا ئێستا تەنیا سێ بەرپرسی شنگال لە پۆستەكانیان لادراون، ئەوانیش بەرپرسی ئاسایشی شنگال، قایمقام و بەرپرسی لقی 17 پارتی بوون لە شنگال، جگە لەم گۆڕانكاریانە هیچ كەسێك لەسەر دۆسیەی كەوتنی شنگال سزا نەدراوە”.\nساڵێك و چوار مانگە ناحیەی سنوونێ و هەشت مانگیشە سەنتەری قەزای شنگال لەلایەن هێزی پێشمەرگەوە كۆنترۆڵ كراوەتەوە، تاوەكو ئێستاش 11 بەڕێوەبەری ئەو قەزایە گەڕاونەتەوە سەر كارەكانیان. قایمقامی شنگال دەڵێت “شەش بەڕێوەبەری قەزای شنگال هەتا ئێستا لەنێو داعشدان، دووی دیكەش هەتا ئێستا پەیوەندییان بە ئێمەوە نەكردووە، لەوانەش بەڕێوەبەری شارەوانی و بەڕێوەبەری نەخۆشخانەی شنگال، لەبەرئەوە بەنیازین ئەو دوو بەڕێوەبەرە و بەشێك لە بەڕێوەبەرەكانی دیكە لەچەند رۆژی داهاتوودا بگۆڕین”.\nکوردانی ئێزدی قوربانی دەستی داعش\n– 430 هەزار كەس ئاوارەبوون\n– 140 هەزاریان روویانکردە چیای شنگال\n– 290 هەزاریان چوونە شار و شوێنانی دیکەی باشووری كوردستان\n– 6 هەزار كەی بێسەروشوێن بوون\n– 3455 ئافرەت\n– 2800 پیاو\n– 65 هەزار کەس بوونەتە پەنابەر\n– هەزار و 800 کەس کۆمەڵکوژکران\n– 400 کەسیان تەنیا لە گوندی کۆچۆ\n– کۆمەڵکوژی لە 25 شوێن کرا\n– 21 گۆڕی بەکۆمەڵ دۆزراونەتەوە\n– 2745 منداڵ بێ دایک و باوک بوون\n– 600 منداڵ و پیر لەڕێگەی چیای شنگال گیانیان لەدەستدا\nئاستی وێرانکاری لە شنگال\n– 80% ی سەنتەری شنگال وێرانبووە\n– 14 پەرستگا رووخێندراون\n– 44 مەزارگە تەقێندراونەتەوە\n– کارگەی چیمەنتۆی شنگال وێرانکراوە\n– 2000 بیری ئاو كوێركراونەتەوە\n– هەزاران دۆنم زەوی کشتوکاڵی تێكدراون\n– 3 کڵێسای مەسیحییەکان تێکدراون\n– 80% ی کۆنترۆڵکراوەتەوە\n– 20% ی لەدەست داعشدا ماوە\n– سەنتەری شنگال\n– باکووری رۆژهەڵاتی شنگال\n– باکووری شنگال\n– باکووری رۆژئاوای شنگال\nناوچەکانی دەست داعش\n– 5 کۆمەڵگە\n– گر عوزێر\nسیبا شێخ خدر\n– 15 گوند\n– 25 هەزار و 100 پێشمەرگە و چەکداری هێزەکان\n– 20 هەزار پێشمه‌رگه\n– 3 هەزار و 500 جەنگاوەری پاراستنی ئێزدخانە\n– 700 شەڕڤانی یه‌كینەی به‌رخودانی شنگال\n– 200 شەڕڤانی ژنی یه‌كینه‌ی به‌رخودانی ژنی شنگال\n– 300 پۆلیسی عێراق\n– 250 گەریلای هێزەكانی پاراستنی گه‌ل HPG\n– 150 چەکداری هۆزە عه‌ره‌بەکان\n-20-12-2014 پێشمەرگە گەیشتە دەوروبەری شنگال\n-12-11-2015 سەنتەری شنگال ئازادکرا\n– 5 پێشمەرگە شەهیدبوون\n– 23 پێشمەرگە برینداربوون\n– رۆژهەڵاتی شنگال\n– 3 شەهید خەڵكی گوندی کۆڵات بوون\n– 2 شەهید خەڵكی رۆژئاوای شنگال بوون\nکوردانی ئێزدی رزگارکراو لەدەست داعش\n– 2 هەزار و 640 کەس رزگارکراون\n– 953 لە رزگاركراوەكان ژن و کچن\n– 328 یان پیاون\n– هەزار و441 یان منداڵن\n– 684 منداڵ لە رەگەزی نێر\n– 757 منداڵ لە رەگەزی مێ\n– 3 هەزار و 764 كەس لەدەست داعشدا ماون\n– هەزار و 914 لە رەگەزی مێ\n– 850 كەس لە رەگەزی نێر\n– 1400 مێردمنداڵ خراونەتە سەربازگەکانی مەشق\nکۆچبەربوونی کوردانی ئێزدی\n– 70 هەزار بوونەتە پەنابەر\n– 208 لە دەریای ئیجەدا خنکاون\n– 460 کەس بێسەروشوێنن\n– 400 کەس لەڕێگەی کۆچبەری دەستبەسەرکراون\nPrevious پیشەسازیی هونەری پروپاگەندە لە”ئاڵای بێ وڵات”ی بەهمەنی قوبادیدا\nNext مهاباد شهر بی دفاع- صلاح الدین خدیو


بۆچی خانمان دوای جیابوونه‌وه له په‌یوه‌ندیه‌كی ئازار به‌خش ده‌گه‌شێنه‌وه؟\n26/09/2021 ژمارەی بینراو 120\nئاشكرایه خانمان دوای جیابوونه‌وه له په‌یوه‌ندیه‌ك كه به‌رده‌وام له ئازاردابوون تیایدا گۆڕانكاری ئه‌رێنیان به‌سه‌ردا دێت و ده‌گه‌شێنه‌وه و به‌شێك له‌وان كار بۆ ئه‌وه ده‌كه‌ن كه جوانتر و گه‌شاوه‌تر له پێشتر ده‌ربكه‌ون.\nبه‌گوێره‌ی ئه‌و توێژینه‌وه‌یه‌ی له‌سه‌ر هه‌زار ئافره‌ت ئه‌نجامدراوه و كۆمپانیای Forza تایبه‌ت به ڕێجیم سه‌رپه‌رشتیاری كردوه تیایدا هاتووه كه خانمان دوای دوور كه‌وتنه‌وه له په‌یوه‌ندیه‌كی ژه‌هراوی %77ی خانمان زۆر جوانتر و سه‌رنجڕاكێش ده‌رده‌كه‌ون و ئه‌مه‌ش دیارترین هۆكاره‌كانیه‌تی:\n1-متمانه‌یان به‌خۆیان زۆر ده‌بێت:\nله په‌یوه‌ندی ژه‌هراویدا كه‌سی به‌رامبه‌ر هه‌وڵده‌دات له نرخ و به‌های ئافره‌ته‌كه كه‌مبكاته‌وه و به‌هۆیه‌وه متمانه به‌خۆبوونی كه‌مده‌بێته‌وه به‌ڵام به دوور كه‌وتنه‌وه له‌م كه‌سه ئافره‌ته‌كه دوباره هێز و متمانه‌ی بۆ ده‌گه‌ڕێته‌وه.\n2- بیر له هه‌نگاوی داهاتوو ده‌كه‌نه‌وه:\nخانمان له په‌یوه‌ندی خۆشه‌ویستیدا زۆر هه‌ستیارن و كاتی زیاتریان ده‌وێت بۆ چاكبوونه‌وه له په‌یوه‌ندیه‌ك كه تیایدا تێكشكاون به‌ڵام هه‌ر زوو كار له‌سه‌ر ئه‌وه ده‌كه‌ن كه هه‌نگاوه‌كانیان بۆ دوای ئه‌م دووركه‌وتنه‌وه‌یه چۆن بێت و بۆ ئه‌وه‌ش ته‌ركیزی ته‌واو ده‌خه‌نه سه‌ر گرنگیدان به‌خۆیان زیاتر له پێشتر.\n3- شوێنێك بۆ دڵه‌ڕاوكێ نامێنێت:\nبه‌ته‌نها كاری ناوماڵ نابێته هۆی قورسی له‌سه‌ر جه‌سته به‌ڵكو دڵه‌ڕاوكێش زیاد ده‌كات، له‌كاتی جیابوونه‌وه له په‌یوه‌ندی هاوسه‌رگیری ناته‌ندروست چیتر خانمان ئه‌و ئه‌ركه زۆره له‌سه‌رشانیان نامێنێت.\n4- هه‌ندێكجار له‌خۆڕازی بوونی ئافره‌ت هۆكاره:\nڕازی بوونی خانمان له خوودی خۆیان واده‌كات چیتر خه‌م نه‌خۆن و تێك نه‌شكێن و خه‌مبار نه‌بن و ته‌نها خۆیان یه‌كه‌م و كۆتایی بن بۆ گرنگی پێدان.\n5-گرفته ده‌رونییه‌كان كه‌متر ده‌بنه‌وه:\nئه‌و كاته‌ی په‌یوه‌ندیه‌ك ناجێگیر بێت ئه‌وه كۆتاییه‌كه‌ی جیابوونه‌وه ده‌بێت، له هه‌موو په‌یوه‌ندیه‌كی ناجێگیردا مرۆڤ هه‌ست به نائارامی باری ده‌رونی ده‌كات، به‌ڵام دوای جیابوونه‌وه ئه‌م گرفت و قورساییه له‌سه‌ر ده‌رون كه‌مده‌بێته‌وه ولاده‌چێت.


Diplomatic Magazine | ئارام قادر، سیاسییە نەرم بڕەكەی تەنیشتی بەرهەم ساڵح\nبۆچی ئارام قادر لە هەر حیزبێكدابێت مەكتەبی ڕێكخستن وەردەگرێت؟\nلە بزوتنەوەی ڕاپەڕینی ئیسلامی دا بەرپرسی مەكتەبی ڕێكخستن بوو، لە بزوتنەوەی یەكبوونی ئیسلامیش بەرپرسی مەكتەبی ڕێكخستنبوو، كاتێكیش لەگەڵ عەلی باپیر كۆمەڵی ئیسلامییان دروستكرد، دیسان بوویەوە بە بەرپرسی مەكتەبی ڕێكخستنی ئەم حیزبەو ئێستاش لەناو قەوارەی هاوپەیمانی بۆ دیموكراسی‌و دادپەروەری، بەرپرسی دامەزراوەی بەڕێوەبەری دەڤەرەكانە، كە هەمان ڕۆڵی مەكتەبی ڕێكخستن دەبینێت.\nئەوانەی دەیناسن‌و كاریان لەگەڵدا كردووە بە پیاوی ڕێكخستن‌و دیسپلین‌و پیاوی كۆبوونەوەكان ناوی دەبەن.\nساڵی 1986، ئەو كاتەی كە ئارام قادر لە زانكۆی موسڵ وەردەگیرێت، ڕێكخستنەكانی ئیخوان موسلیمن لە عێراق‌و كوردستان ئاشكرا دەبن، لەترسی ڕژێمی بەعس زانكۆ جێدەهێڵێت‌و پاش ماوەیەك خۆ حەشاردان لەهەڵەبجەو شارەزوور، دەڕوات بۆ ئێران‌و لەساڵی 1988یش بەمەبەستی كاری ڕێكخستن و گرێدانەوەی دووبارەی ڕێكخستن لەگەڵ چەند كەسێكی تردا دەگەڕێتەوە بۆ كوردستانی عێراق.\nهەرچەندە ئەو لە یەكەمینەكانی ڕێكخستنەكەی باڵی مەلا سدیق عەبدولعەزیز نابێت، "ئەو باڵ‌و ڕێكخستنەی كە تا ناوەڕاستی ساڵی نەوەدەكان، خەتی دووی ئیخوانیان پێدەوترا"، بەڵام لە پاش ڕاپەڕینی بەهاری 1991و بەتایبەتی تر دوای ئەوەی كە هەریەكە لە " مەولود باوەمرادو محەمەد ڕەووف‌و مەلا ئەحمەدی شافیعی" خەتی دووی ئیخوان‌و مەلا سدیق جێدەهێڵن‌و دەچنە لای سەلاحەدین بەهادین‌و خەتی یەكی ئیخوان، "كە پاشتر لە 6-2- 1994دا یەكگرتووی ئیسلامییان ڕاگەیاند"، ئیدی ڕێگا بۆ ئارام قادر چۆڵ دەبێت كە وەك كارەكتەری سەرەكی، باڵەكەی مەلا سدیق دەربكەوێت‌و كۆنترۆڵی ئەو باڵە بكات.\nدوای ئەوەی كە هەریەكە لە " مەولود باوەمرادو محەمەد ڕەووف‌و مەلا ئەحمەدی شافیعی" خەتی دووی ئیخوان‌و مەلا سدیق جێدەهێڵن‌و دەچنە لای سەلاحەدین بەهادین‌و خەتی یەكی ئیخوان، ڕێگا بۆ ئارام قادر چۆڵ دەبێت كە وەك كارەكتەری سەرەكی، باڵەكەی مەلا سدیق دەربكەوێت‌و كۆنترۆڵی ئەو باڵە بكات.\nخەتی دووی ئیخوان بەسەركردایەتی مەلا سدیق عەبدولعەزیز، كە لەململانێیەكی توندا بوون لەگەڵ خەتی یەكی ئیخوان بەسەركردایەتی سەلاحەدین بەهادین، ئەوان كێشەی ڕابەرایەتیكردنی ئیخوانیان هەبوو، پاش بە بنبەست گەشتنی هەوڵەكان بۆ یەكگرتنیان لە كۆتایی ساڵانی هەشتاكاندا، دواجار مەلا سدیق‌و باڵەكەی لە ساڵی 1992دا حیزبێكیان بەناوی " بزوتنەوەی ڕاپەڕینی ئیسلامی- نەهزە" ڕاگەیاند.\nمەلا سدیق، ڕابەری بزوتنەوەی ڕاپەڕینی ئیسلامی بوو، ئارام قادر، ئەندامی مەكتەبی سیاسی‌و بەرپرسی مەكتەبی ڕێكخستنی ئەو حیزبە بوو، هەرچەندە كەسی یەكەم نەبوو، بەڵام ئەوانەی لەو حیزبەدا كاریان لەگەڵدا كردووە، دەڵێن ئارام قادر كۆنترۆڵی بزوتنەوەی ڕاپەڕینی كردووەو ئەو حیزبەكەی ئاڕاستە كردووەو مەلا سدیق تەنها واجیهەی حیزب بووە.\nلەگشت ئەو سەفەرانەی كە مەلا سدیق وەكو ڕابەری بزوتنەوەی ڕاپەڕین بۆ دەرەوەی ولات ئەنجامیداوە، هەمیشە ئارام قادری لەگەڵدا بووەو هیچ سەفەرێكی بۆ دەرەوە بە بێ ئەو ئەنجام نەداوە.\nدەڵێن لە ساڵی 1996، لەگەڵ سدیق عەبدولعەزیزدا دەچن بۆ سعودیە بۆ كۆمەك پەیداكردن بۆ بزوتنەوەی ڕاپەڕینی ئیسلامی، لەوێ هێندە مەوعیدی كۆبوونەوە بۆ مەلا سدیق دەسازێنێ، كە هاتوونەتەوە مەلا سدیق وتوویەتی ئەم كاك ئارامە پیاو سلاك دەكات ئەوەندە كاری بۆ دەدۆزێتەوە.\nئارام قادرو بزوتنەوەی یەكبوونی ئیسلامی\nلە ساڵی 1999 هەردوو بزوتنەوەی ئیسلامی‌و بزوتنەوەی ڕاپەڕینی ئیسلامی كە هەردوو برا مەلا عەلی عەبدولعەزیزو مەلا سدیق عەبدولعەزیز ڕابەرایەتییان دەكردن یەكیان گرت‌و " بزوتنەوەی یەكبوونی ئیسلامی"یان ڕاگەیاند.\nئارام قادر لە بزوتنەوەی یەكبوونی ئیسلامیش هەمان ئەو ئیشەی گرتەوە دەست كەپێی ناسراوەو، بوویە بەرپرسی مەكتەبی ڕێكخستن.\nتەمەنی بزوتنەوەی یەكبوون كەمتر لە ساڵێكی خایاندو پاش ساڵێك لە یەكگرتنیان‌و لە كۆنگرەی تەوێڵەدا، بوركانی ناكۆكییەكان تەقینەوەو كۆنگرە ئاگری بەردایە یەكگرتنە لەرزۆكەكەی هەر دوو حیزبی دوو براكە.\nئارام قادر لەگەڵ كامیلی حاجی عەلی دا، سەرپەرشتیاری كۆنگرەی یەكەمی بزوتنەوەی یەكبوون بوون كە بە كۆنگرەی تەوێڵە ناسراوەو لە كۆنگرەكەشدا بە ڕێكەوتنیان لەگەڵ عەلی باپیردا توانییان باڵی مەلا عەلی عەبدولعەزیزو مەلاكان بخەن‌و زۆرینەی دەنگی ئەندامانی كۆنگرە بەدەست بێنن.\nئارام قادرو كۆمەڵی ئیسلامی\nڕۆڵی ئارام قادر لە دروستكردنی كۆمەڵی ئیسلامیدا كە پاش ساڵێك لە هەڵوەشاندنەوەی بزوتنەوەی یەكبوون ڕایان گەیاند، لە ڕۆڵی عەلی باپیر كەمتر نییەو زۆریشن ئەوانەی دەڵێن ڕۆڵ‌و كاریگەری ئەم لە دروستبوونی كۆمەڵی ئیسلامی دا زۆرتر بووە.\nكاتێك بزوتنەوەی یەكبوونی ئیسلامی هەڵوەشایەوە، هەموو ئەندامانی مەكتەبی سیاسی‌و سەركردایەتی پێشووی بزوتنەوەی ڕاپەڕین، جگە لە دوو زاواكەی مەلا سدیق " ئیكرام كەریم‌و عومەر باڵابەرز" هەموویان لەگەڵ عەلی باپیرو ئارام قادردا هاتنە ناو كۆمەڵی ئیسلامییەوەو، دەشگوترێت ئەمە لە ژێر كاریگەری ئارام قادردا بووە.\nئارام قادر لە كۆمەڵی ئیسلامیدا، ئەندامی مەكتەبی سیاسی‌و بەرپرسی مەكتەبی ڕێكخستن بوو، لە خولی سێیەمی پەرلەمانی كوردستانیشدا سەرۆكی فراكسیۆنی كۆمەڵ بوو.\nلەپاش چەند ساڵێك ناكۆكییەكانی نێوان هەردوو باڵی بزوتنەوە كۆنەكان‌و باڵی نەهزەكان لەناو كۆمەڵدا وەدیار كەوتن‌و ئارام قادر وەكو ڕێبەری باڵی نەهزەكان وێنا كرا.\nلە كۆنگرەی سێهەمی كۆمەڵی ئیسلامییەوە ئارام‌و هاوڕێكانی بەتەواوی گوزارشتیان لە خۆیان كرد، كاتێك كە بەشێك لە كەسایەتییە دیارەكانی كۆمەڵ‌و نزیك لە ئارام بایكۆتی كۆنگرەیان كردو بەشێكیشیان خۆیان بۆ سەركردایەتی‌و مەكتەبی سیاسی نەپاڵاوتەوە.\nئارام قادر لەو كارەكتەرە ئیسلامییانەیە كە لەگەڵ جیاكردنەوەی بانگەوازو سیاسەتدایە لەناو حیزبە ئیسلامییەكانداو ئەمەش بەشێك بووە لەناكۆكییەكانی ئەو لەگەڵ بەرپرسانی كۆمەڵی ئیسلامیدا كە ئەو بەسەلەفی مەشرەب ناویان دێنێت.\nگۆڕینی ڕەنگی ئاڵای كۆمەڵی ئیسلامی لە سپییەوە بۆ پرتەقاڵی، بیرۆكەی ئارام قادر بووەو پاش مشتومڕێكی زۆر ئەوجار لە دوا كۆنگرەی ئەو حیزبەدا ئەو بڕیارە پەسەند كراوەو دواتریش لەلایەن ئەوانەوە كە نەیاری ئەم گۆڕانكارییە بوون، بە ئاڵا نوێیەكەی كۆمەڵی ئیسلامییان وتووە ئاڵاكەی ئارام قادر.\nئارام قادر لە قەوارەكەی بەرهەم ساڵح دا\nلەپاش هاتنە دەرەوەی لە كۆمەڵی ئیسلامی‌و تا ئەو كاتەی كە ئارام قادر وەكو یەكێك لەكارەكتەرە دیارەكانی قەوارەكەی دكتۆر بەرهەم ساڵح دەركەوت، بە چەند شێوازێك هەوڵی دروستكردنی جوڵانەوەیەكی سیاسی دا، لەپاڵ دامەزراندنی " تۆڕی "لیدەر"دا لە دوو ساڵی ڕابردوودا لەگەڵ كۆمەڵێك كارەكتەری ئیسلامیدا هەوڵی دروستكردنی حیزبێكی نیشتیمانی پاشخان ئیسلامییان داو پرۆژەیەكیشیان بەناوی " دیدگایەكی نوێ بۆ كاری ئیسلامی لە كوردستان" بڵاو كردەوە.\nئەو ئێستا یەكێك لەكارەكتەرە سەرەكییەكانی قەوارەی هاوپەیمانی بۆ دیموكراسی‌و دادپەروەرییە‌و بەرپرسی دامەزراوەی بەڕێوەبردنی دەڤەرەكانی قەوارەكەیەو ئەم دامەزراوەش هەمان ڕۆڵی مەكتەبی ڕێكخستنی حیزبەكانی تر دەبینێت.\nبەپێی زانیارییەكان ئارام قادر ڕۆڵی گەورەی بینیوە لەهێنانی " محەمەد ڕەوف" ئەندامی پێشووی مەكتەبی سیاسی یەكگرتووی ئیسلامی‌و یەكێك لەو كەسانەی لە كۆتا كۆنگرەی یەكگرتوودا بۆ ركابەری سەلاحەدین بەهادین بۆ پۆستی ئەمینداری یەكگرتوو خۆی پاڵاوت و لەخولی یەكەمی هەڵبژاردنەكە شكستی هێنا.\nهەرچەندە ئەوانەی سەرسامن پێی، ئاماژە بەوە دەكەن كە ئەو حەزی لە پۆست‌و ئیمتیازات نییە، بەڵام نەیارەكانی ئەو، ئارام قادر بە كارەكتەرێكی سیاسی كوتلە بازو دەستگەر ناو دەبەن‌و ڕۆڵی ئەویش لە هەڵوەشاندنەوەی بزوتنەوەی یەكبوون‌و ناكۆكییەكانی ناو كۆمەڵی ئیسلامی بەنموونە دێننەوە.\nسیاسییەكی نەرمبڕو پیاوی كۆبوونەوە بەردەوامەكانە\nلەگەڵ ئەوەی كە كارەكتەرێكی سیاسی كاریگەرەو ڕۆڵی لە ئاڕاستەكردن‌و گۆڕانكاری ناو ئەو حیزب‌و هێزەدا هەیە كە كاری تێدا دەكات، بەڵام تاڕادەیەكی زۆر ئەو سیاسیەكی نادیار و گومناوە.\nزۆركەس ئەمە بۆ سروشتی تایبەتی خۆی دەگێڕنەوە كە زۆرتر حەزی بەكاری ڕێكخستن‌و كۆبوونەوەیەو زۆریشن ئەوانەی پێیانوایە كە ئەو لە دەربڕین‌و گوزارشتكردنی دونیابینییەكەیدا لاوازەو ئەوەش هۆكاری كەم دەركەوتنیەتی لە میدیاكانەوە.\nئەو پێشتر لەناو ئەو هێزە سیاسییە ئیسلامییانەدا كە كاری كردووە، بەردەوام سەرگەرمی كردنەوەی خولی پێگەیاندن‌و كۆڕو كۆبووەنەوەو نوسینی كتێب‌و نامیلكەی تایبەت بە ڕێكخستنی حیزب بووە.\nئەوانەی كە كاری سیاسییان لەگەڵدا كردووە باسلەوە دەكەن كە ئەو كەسێكی پشوو درێژەو ماندووبوون ناناسێت‌و بەردەوام سەرقاڵی كۆبوونەوەیە.\nئەوان دەڵێن لەگەڵ هەركەسێكدا كار بكات بەتەواوی ماندوی دەكات‌و لەهەر جێگەیەكیشدا كار بكات بوونی خۆی دەسەلمێنێت‌و سێبەری خۆی دیاریدەكات.\nنزیكەكانی ئەو دەڵێن لێبوردنی كەمەو لە نەكردنی ئیشێكی تایبەت بەحیزبدا بەكەمی پاساو وەردەگرێت‌و لەو بارەیەشەوە دەربارەی ئەو دەڵێن:" ئارام قادر وەكو كارەبا وایە، ساردو گەرمی پێكەوە قبوڵ نییەو شۆرت دەكات".\nدەگوترێت یەكێك لەخاڵە لاوازەكانی ئەوەیە كە كار دروست دەكات‌و دواتر بەجێی دەهێڵێت، وەك بزوتنەوەی ڕاپەڕینی ئیسلامی‌و بزوتنەوەی یەكبوون‌و كۆمەڵی ئیسلامی" كە ڕۆڵی سەرەكی لە دروستكردنی هەرسێكیاندا هەبووەو دواتریش بەجێی هێشتوون.\nهەرچەندە ئەوانەی سەرسامن پێی، ئاماژە بەوە دەكەن كە ئەو حەزی لە پۆست‌و ئیمتیازات نییە، بەڵام نەیارەكانی ئەو، ئارام قادر بە كارەكتەرێكی سیاسی كوتلە بازو دەستگەر ناو دەبەن و ڕۆڵی ئەویش لە هەڵوەشاندنەوەی بزوتنەوەی یەكبوون و ناكۆكییەكانی ناو كۆمەڵی ئیسلامی بەنموونە دێننەوە.\nپێشیانوایە بوونی ئەو بەهەمیشەیی لە مەكتەب‌و دەزگای ڕێكخستنی حیزبدا، لەوەوە سەرچاوەی گرتووە كە بەردەوام ویستوویەتی سێبەری خۆی بەسەر ئەو حیزبەدا بسەپێنێت‌و كۆنترۆڵ‌و ئاڕاستەی بكات.


ژوری بازرگانی سلێمانی: کۆمپانیا ئێرانی‌و تورکییەکان بەسەر بازاڕەکانی هەرێم‌و عێراقدا باڵادەستن\nسەرۆکی ژوری بازرگانی سلێمانی ده‌ڵێت، کۆمپانیا ئێرانی‌و تورکییەکان بەسەر بازاڕەکانی هەرێم‌و عێراقدا باڵادەستن. ئاماژه بۆ ئه‌وه‌ش ده‌كات كه هەرچەندە ئێران دراوەکەی بەها لەدەست بدات، کاڵاکانی گرانتر دەکات‌و ڕێگە بەهەرزان فرۆشکردنی بەرهەم‌و کاڵاكانی نادات.\nئاوێنه: سیروان محەمەد، سەرۆکی ژوری بازرگانی سلێمانی به‌دەنگی ئەمەریکای راگه‌یاندووه، "هیچ یاسایەک لەهەرێمی کوردستان بونی نییە پارێزگاری لەبەرهەمی ناوخۆیی بکات، بۆیە بازرگانەکان توشی زەرەر دەبن، بازرگانە ئێرانی و تورکیەکان مەجالی بازرگانە ناوخۆییەکان لەزۆر بواردا نادەن، چونکە حکومەتەکانیان پارێزگاریان لێدەکەن و دەعمی باشیان دەکەن، پارەیان بۆ دەدەن، لە ناردنی پارەدا بۆ دەرەوەی وڵات هاوکاریان دەبن."\nوتیشی، "هەرێم نەیتوانیووە یاسایەکی وا دەربکات پارێزگاری لە بەرهەمی ناوخۆیی بکات، دەرگاکانی هەرێم لەئاست بەرهەمی هاوردەکراو کراوەن، زۆرجار بازرگان و جوتیارە کوردەکان زەرەری گەورە دەکەن، چونکە لە ناوەوە و دەرەوەش دژایەتی دەکرێن."\nسسیروان محەمەد، ڕوونیکردەوە هیچ بانکێک لەهەرێمی کوردستان بوونی نییە، دەعمی بازرگان و جوتیارەکان بکات، هەموویان لەگیرفانی خۆیان دەیدەن، لەکاتێکدا لە زۆرێک لە وڵاتان، بانکەکان بەڕووی بازرگانەکاندا کراوەن و بە قازانجێکی کەم پارەیان پێ دەدەن، وتیشی" زۆر کۆمپانیای تورکی و ئێرانی بەرهەمی ناوخۆیان نییە، دەچن لە وڵاتانی ترەوە کاڵاو شمەک دەهێنن بۆ عێراق و هەرێم و دژایەتی بازرگانەکانی ئێرە دەکەن."\nسەبارەت بە باڵادەستبوونی بازرگانە ئێرانی و تورکیەکان بەسەر بازاڕەکانی عێراق و هەرێم، سەرۆکی ژووری بازرگانی سلێمانی وتی"باڵادەستبوون، چۆن باڵادەست نابن، سەیری بەرهەمەکان بکە، هەمووی ئێرانی و تورکین، مەجالی بازرگانی ئێمە نادەن هەناسە بدات، چونکە ئێمە هیچ دەعمێکمان نییە، تابتوانین رکابەری کۆمپانیا بیانیەکان بکەین."\nسیروان محەمەد سەرۆکی ژووری بازرگانی سسلێمانی، ڕوونیکردەوە بێ موچەیی، وای لە خەڵکی کوردستان کردووە ئیفلیج بێت، گەر حکومەت دەعمی کەرتی تایبەت نەکات، هەلی کار نەڕەخسێنێ بۆ خەڵک، زەمینە بۆ کارگە و بازرگان و جوتیارەکان خۆش نەکات، لەوانەیە کارەساتی خراپتر ڕوو بدات.\nلەکۆتایی قسەکانیدا سیروان محەمەد باسیلەوەکرد كه هەڵکشان و داکشانی بەهای تمەن و لیرەی تورکی، کاریگەری لەسەر پرۆسەی بازرگانی نییە، ئێرانیش هەرچەندە دراوەکەی بەها لەدەست بدات، کاڵاکانی گرانتر دەکات و ڕێگەنادات بەهەرزان فرۆشکردنی بەرهەم و کاڵای وڵاتەکەی.


دوو نەخۆش دەیانەوێ چارەسەری نەخۆشی سێیەم بکەن – کوردستان و کورد\nو: ڕەزا شوان\nمینێکی ئێرانی بە تەنگەی عـێراقەوەیە، کە ناوی حەشدی شەعـبییە. نازانرێ کە ئایا شتێک لە لوبناندا دەمێنێتەوە، دوای ئەوەی کە ئێران وێـرانی کرد.\nتورکیە هەناسە بـڕکێیەتی بە دوای خەونی سەرۆکەکەیدا، کە پێی وایە داهاتووی ناوچەکە لە پاوانی ئیخوانەکـان دایە.\nئێران پێویستیی بەوە هەیە، کە بگەڕێتەوە بۆ دەوڵەتێکی ئاسایی. ئەوەی لەسەر ئێران جـێبەجێ بکرێ، پێویستە لەسەر تورکیەش جـبەجێ بکرێ.\nخـیرالـلە خـیرالـلە_ میدل ایست اونلاین/ ٢٣/سێپتەمبەر/٢٠٢٠\nڕەزا شوان لە عەرەبیەوە کردوویەتی بە کوردی\nدوو نەخۆش ناتوانن چارەسەری نەخۆشی سێیەم بکەن. لەوە زیاتریان پێ ناکرێ کە نەخۆشییەکانیان بۆی بگوازنەوە. ئێران نەخۆشە، بەر لە هەموو شتێک ڕەتی دەکاتەوە کە ببێ بە وڵاتێکی ئاسایی و دان بە نەخۆشییە هەمەجۆرەکانیدا بنێ کە تووشی بووە.\nدەشێ داننانێکی لەم شێوەیە، ببێت، بە هەنگاوێکی باش یەکەم لە ڕێی چارەسەر کردنی ڕاستەوخۆدا، کە تا ئێستا کۆماری ئیسلامی بە ملهـوڕی و کەلەڕەقی ڕەتی دەکاتەوە.\nتورکیەش ڕێی ئێرانی گرتـۆتە بەر، لە میانەی ڕاکردنی بە دوای یوتوپیایەکدا، کە ئاوەزی کەسێکی وەک ڕەجەب تەیب ئۆردۆغان دروستی دەکـا، کە پێی وایە ئایندەی ناوچەکە لە پاوانی بیری ئیخوانولموسلمین‌دایە.\nئۆردۆغان لەو بڕوایەدایە، ئایدۆلۆژیای ئیخوانولموسلمین ڕێخۆشکەرە بۆ گەڕانەوەی شکۆمەندیی دەوڵەتی عوسمانی. نازانی کە ئەم بیرۆکەیە، کورتتـرین ڕێگایە بۆ گۆڕینی تورکیە بۆ دەوڵەتێکی بەجێماوی داخـراو، لە جیاتی ئەوەی کە ببێت بە دەوڵەتێکی نموونەیی و هەموو ناوچـەکە چـاوی لێ بکەن.\nئەم دوو نەخۆشە، ئێران و تورکیە، ناتوانن هیچ چارەسەرێک پێشکەش بە نەخۆشی سێیەم بکەن، ئەوانیش لوبنان، سووریە و عـێڕاقـن، تەنیا ئوردن نەبێت، کە سەرەڕای ئەو هەموو کێشە ئابوورییانەی هەیەتی، لە دەرەوەی ئەو بازنەیەدایە.\nدوای ئەوەی کە لە ساڵی (١٩٨٨)دا، لە ڕۆژانێکی هـاوشێوەی ئەمڕۆدا، ژیـرانە لەگەڵ ڕاستییە تازەکانی ناوچەکەدا مامەڵەی کرد، زوو شای ئوردن خۆی دوور خستەوە، شا حوسین بڕیارێکی دەرکرد، کە هیچ پەیوەندییەکی بە بەرەی ڕۆژئاوا (الضفة الغربیە)ی فەلەستین، نامێنێ و لە ئوردن جیای کردەوە. کە ئیسرائیل لە ساڵی (١٩٦٧)دا داگیری کردبوو. ئەو نەیـویست ببێت بە دیلێکی ڕاستەوخۆی ململانێی نێوان فەلەستین و ئیسرائیـل، کە زانییان ئەم کێشەیە، بەم نـزیکانە چـارەسەر ناکـرێ.\nئێرانی نەخۆش چی لە عـێراق و سووریە و لوبنان کرد. کە هەموویان دەوڵەتی نەخۆشن؟ هەموو ئەوەی کە کردی و هـێشتاش لەعـێراقـدا لەسەری بەردەوامە. لەو کاتـەوە کە ئەمریکییەکان، لە سەردەمی جـۆرج بۆشی کوڕدا، لە ساڵی (٢٠٠٣) دا، لەسەر سینییەکی زیـوینـدا دایـان بە دەست ئێرانەوە، کە بریتییە لە ورووژانـدنی مەزهەبی. لەو بڕوایەدا بوو، کە ڕەمەکی مەزهئەم کارتە پێگەیەکی ئایینیی هەمیشەیی بۆ دابین دەکا لەم وڵاتـە سەرەکییەی ناوچەکەدا، و وەک قـووڵییەکی گرنگ بۆ دەوڵەتاـنی کەنـداو دەمێنـێتەوە.\nئێـران گـرەوی لەسەر ئەوە کرد، کە عـێراق بکا بە پاشکـۆی خـۆی، لە ڕێی میلیشیاکانەوە، کە لە (الحشد الشعـبي) ی پێک هاتووە، لە هـاوشێوەی (الحرس الثـوري: پاسدارانی شۆڕش)[ سپای پاسداران] لێی دەڕوانن. کە لە ئێراندا بە ڕاستی کۆنترۆڵی دەسەڵاتیان کردوە.\nحەشدی شەعـبی، کۆمەڵێک میلیشیای ئایینیین، کە سەرکردەکانیان فەرمان لە ئێرانـەوە وەردەگرن و بەرژەوەنـدی و داخوازییەکانی جـێبەجێ دەکەن و دەیپارێـزن. ئێران لەو قەناعەتەش‌دایە، کە ئەمە بەس نییە بۆ دەستگـرتن بەسەر عـێراق و شیعەی عەرەبی عـێراقـدا، کە لە دژی ڕاپەڕین و خۆپێشاندانی ناڕەزایی ساز دەکەن، لە دژی پرۆژەکەشی کە هیچ ئاسۆیەکی دیاریکراوی نییە. بەڵەگەش (مستەفـا کازمی) کە لە پێگەی سەرۆک وەزیرانی عـێراق‌دایە. ئەگەرچی ئەم پیاوە بەربەرەکانی ئێران ناکا و بە هەنـدێ ڕێگا و کەناڵەوە، پەیوەنـدی لە گەڵیانـدا هـەیە. بە دڵنیاییەوە کە کارەکان بۆ پەرپرسانی ئێران بگەڕێنەوە و پێیان بکـرایە، مستەفـا کـازمی لەو پێگەیەی ئێستای نەدەبـوو.\nعێـراقی نەخۆش دەیەوێ نەخۆشییەکەی چارەسەر بکا. بەر لە هەموو شتێک دەزانێ کە نەخۆشە، دەشزانێ کە یەکەمین هەنگاو، هەنگاو و بە هەنگاو گەڕانەوە بۆ بەدامەزراوە بوونەوەی عێراقـییەکانە. بێ ئەوەی پەنا بۆ توندوتیژی بەرێت لەگەڵ حەشدی شەعبی، کە لەوە زیـاتر نییە، کە میـنێکی ئـێرانییە بە تەنگـەی عـێراقـەوە.\nعـێراق هەنـدێ ئومیدی هـەیە: بابـزانین ئایـا لەسەر زەویی ڕاستـیدا دێتەدی، ئەویش ئەرێنییەکانی دوای هەڵـبژاردنە دەستوورییەکانە، کە بڕیـار وایە لە مانگی (یـۆنیـۆ) ی (٢٠٢١) دا بکرێ. ئایا ئەو کـاتە دەکـرێ عـێراق بگەڕێتەوە و لەو نەخـۆشیـیانە ڕزگـاری ببێت، کە لە ئێرانـەوە بـۆی گوازراوەتەوە. کە هەریەکە لە بەڕێـوەبەڕێتی جۆرج بۆشی کوڕ و بـاراک ئۆبـامادا بەشدارییان لە بڵاوکردنەوەیـدا کرد.\nلە عـێڕاقـدا، بیرۆکەی ڕزگاربوون لە چەکدارنی میلیشیایی و مەزهەبی، لە بەرژەوەندی چەکـداری دەوڵەتیدا، لە پەرەسەنـدن‌دایـە.\nسـووریە و لوبنـان نوقـمی نەخۆشییەکانیان بـوون، کە لە لایـەن ئێرانـەوە تێر خـۆراک دەکـرێن، لە میانـەی سیاسەتێک بـۆ لەنـێوبـردنی یەکجـاری ئەم دوو دەوڵـەتە. ئێران پشتگیری لە مانەوەی ڕێژێـمی کەمایەتیی مایەپـووچی سووریە دەکا، کە بە هیچ کلۆجێک داهـاتووی نییە، تەنیا ئەوە نەبێت کە بە یەکجاری هەڵـبوەشێنرێتـەوە.\nلە لوبناندا، دەوڵەتێک نییە کە لە ژیانـدا بوونی هەبێ. ئێران سوورە لەسەر ئەوەی، وەکو وەرقەیەک بۆ ڕووبەڕووبوونەوەی دەسەڵاتی ئێستای ئەمریکا بەکاری بهێنێ.\nبارودۆخی لوبناـن لە ئاستێکی خـراپ دایـە. تا ئەو ڕادەیـەی کە لە سەرۆک کۆمـاری لوبنـان (میشال عـۆن) یان پرسی، وڵات بەرەو کوێ دەچـێت؟ وتی:”بێگومـان بەرەو دۆزەخ دەچـین” لە ڕاستـیدا دامەزراوەکانی دەوڵـەتی لوبنان لاواز و بێ دەسەڵاتـن.\nنازانرێ ئایا لە لوبناندا شتێک دەمێنێ. دوای ئەوەی کە ئێران وێرانی کرد. ئێران لەو بڕوایەدایە بە دەستهـێنانی سەرکەوتن بەسەر لوبنانـدا، بەسەر ئەم وڵاتـە بچووکـەدا، دەیخاتە دۆخ و هەڵـوێستێکی باشترەوە، لە هەر گـفتوگـۆیەک لەگـەڵ ئەمریکـادا.\nئەی دەربـارەی نەخـۆشی ئێستای تورکیە؟ ئەم نەخـۆشە لەو بـڕوایە دایـە، کە ڕۆڵی داهـاتووی لە ناوچەکەدا دەبێ، دەـتوانێت سوود لە نەخۆشییەکانی دەوڵەتـانی تر وەربگرێ. کێشەی ئەم نەخۆشە، کە بوونی لە سووریەدا بە لاوە بنێین، نەیتوانیوە کە پەیوەندییەکی ئاسایی لەگەڵ هیچ لایەنێکی ناوچەییدا بنیات بنێ. نازانێ کە دەبێت لە چ سنوورێکـدا دەبێ بوەستێ. لەوانەیە کێشەی سەرەکیی ئەوە بێ، نـازانێ کە ئەزموونێکی سەرکەوتووی نییە، تا پێشکەشی دەوڵەتانی تری بکا. ئەردۆغان چوو بۆ لیبی، دەتـوانێ چی پێشکەش بکا؟ تورکیە چی ڕۆڵـێکی لە لیبی‌دا هـەیە؟ لەو ڕۆڵە زیاتر کە لیبییەکان و ناوچەکانی لیبیی لە یەکتری دابڕین و یارمەتی ڕێکخراوە چەکدارە تونـدڕەوە بەکرێگـیراوکان بـدا؟\nتورکیە لە جیاتی ئەوەی کە ببێ بە هاوسێیەکی باشی یۆنـان و قوبـرس، کەچی گێچەڵ بەم دوو دەوڵتە بێوەی و ئارامە دەکا، کە بەرپرسەکانیان لە پێناوی داهاتوویەکی باشتر بۆ گەلەکانیان، لە چوارچێوەی یەکیەتیی ئەورووپادا هەوڵـ دەدەن.\nیەکیەتیی ئەوروپا، یارمەتی یۆنان و تورکیەی دا، بۆ ئەوەی کە کێشەی قووڵی ئابوورییان تێپەڕێنن. بەڵام تورکیە بێ ئەمەگ دەچوو، ڕەتی دەکاتەوە کە بە دروستی ڕەفـتار بکا. لە جیاتی ئەوەی کە لە زۆر بواری جیاوازدا، سوودیان لێ وەربگرێ. کەچی پەنای بۆ گێچەڵکردن و ئـاژاوەنانەوە و ورووژانـدن و سازش نەکردن بـردووە.\nدەکـرێ (ئایـا سۆفـیا) بکرێتە مزگەوتێکی تری ئیستانبوڵ. کە (ئایـا سۆفـیا) کاتـەدرائی بوو دوایەش کرا بە مۆزەخانە. بەڵام لە دوای ئەمە چی تر؟ لە ورووژاندنی ئەم هەستە چ سوودێکی ئایینی وەردەگرێ لە لای هەندێ خەڵکی سادەی تورکیە نەبێ؟ لە هەموو ئەمانە گرنگـتر، تاکـەی ئەمە درێـژەی دەبێـت؟\nئایا ڕەجەب تەیب ئەردۆغان لەو بـڕوایە دایە، کە ئەو هـەل و کاتـانە بۆ گەڕانەوەی متمانە بە پارەی تورکی (لیرە) دەقـۆزێتەوە. کە ڕۆژ لە دوای ڕۆژ لە دابەزین دایە.\nدوو نەخـۆش ناتـوانن نەخـۆشی سێـیەم چارەسەر بکـەن. دەبێ هەر نەخـۆشێ یەکەم جار چارەسەری نەخـۆشییەکانی خۆی بکـا. ئێران پێویستی بەوە هەیە، کە بگەڕێتەوە بۆ دەوڵەتێکی ئاسایی. ئەوەی لەسەر ئێران پێویستە، هەر ئەوەش لەسەر تورکیە پێـویستە.\nنەخـۆش نەخـۆشی پێ چارەسەر ناکـرێت. ئەوپـەری کە بتوانێـت بیکات، ئەوەیـە کە نەخۆشییەکان بگوازێتەوە. ئەمە ئەوەیە کە ئێران دەیکا.. ئەمە ئەوەیە کە تورکیە لە ناوچەکەدا دەیکا.\nتاگی بابەت: ئێران، حەشدی شەعبی، عێڕاق، لوبنان


جەمال زاریی لە سەرۆكی عەشیرەتەوە بۆ لۆبی سونەكانی عێراق لە واشنتۆن\n02:58 - 04/02/2021\nجەمال زاریی لە سەرۆكی عەشیرەتەوە بۆ لۆبی سونەكانی عێراق لە واشنتۆن\nئەم ڕاپۆرتە بەشێكە لە پرۆژەی (الحج الی واشنطن)ە كە تایبەتە بە چالاكی لۆبیەكانی رۆژهەڵاتی ناوەڕاست لە ئەمەریكا لە نێوان (2010-2020 )دا، زۆرینەی زانیاریەكانی ناو راپۆرتەكەش پشت بەزانیارییەكانی وەزارەتی دادی ئەمەریكا دەبەستێت و هەمووشیان ڕێگە پێدراون كە بڵاوبكرێنەوەو هەمووشیان خراونەتە سەر تۆری ئەنتەرنێت.\nلە میانەی كۆنفراسی (پرۆژەی نیشتیمانی ئۆپۆزسیۆنی عێراق) لە پاریس لە ساڵی 2016 دا بەشێك لە سیاسەتمەدارانی عێراق و دبلۆماتكارانی بیانی لەگەڵ ئەندامانی كۆنگرێس و ئەندامانی پەرلەمانی ئەوروپا كۆبوونەتەوە، لەو كۆنفراسەدا (جەمال زاری) كراوەتە سەرۆكی لیژنەی ناوەندی پرۆژەكە، ئەوە لە كاتێكدا شێخی عەشیرەتی –زوبع-ی عێراقییە.\nكۆنفراسەكە گفتوگۆی زۆی تێداكرا لەبارەی بوون و ئامادەبوونی ئەمەریكیكەكانەوە تیایدا، لەبەر ئەوەی ئەوان لە ساڵی 2003 ەوە بوونەتە هۆی لەباربردنی پرۆژەی سیاسی لە عێراق، زاری داوای كرد لە كۆمەڵگەی نێو دەوڵەتی كە هەمووان پێكەوە بن بۆ ڕووبەرووبونەوەی تیرۆر لە عێراق لەهەردوو لایەنی (سیاسی و سەربازی)یەوە، بۆ ئەوەی سیستەمێكی سیاسی نوێ لە عێراق بێتە پێشەوە كە دوور بێت لە پشك پشكێنە لەسەر بنەمای تائیفی ، لە هەمان كاتدا بۆ ئەوەی عێراق بەم دۆخە گەشتووە لۆمەی دولایەن كراوە، یەكێكیان ئەمەریكا لە 2003 عێراقی داگیركردو لەولاشەوە ئێران هەلەكەی قۆستەوەو هەژموون و دەسەڵاتی خۆی لەوڵاتەكەدا بەرقەراركرد.\nلەم ڕاپۆرتەدا باس لە لۆبیەكانی جەمال زاری دەكرێت لەگەڵ ئەمەریكیەكان تا لەم ڕێگەیەوە بۆچوون و دونیا بینیەكانی ئەو بۆ بەرەو پێش بردنی عێراق وێنابكەین.\nسەركردەیەكی سونی تاران تاوانبار دەكات:\nجەمال لە مانگی تشرینی دووەمی 2015 ەوە دەستی پێكردووە. كاری یەكەمی لەگەڵ كۆمپانیایەك بووە بەناوی (سانتیاس ئەنتەرناشناڵ - Sanitas Internationa) ئامانجی ئەوەبوو لەو ڕێگەیەوە كاری میدیایی بكات بۆئەوەی فشاری سیاسی پێ دروست بكات، بەڵام ئەم كارە زۆری نەخایاندو تەنها شەش مانگ تەمەنی هەبوو لە رۆژی 30 نیسانی 2016 كۆتایی هات.\nزاری ناوەندێكی دروستكرد بەناوی (سفراء السلام للعراق) و خۆی سەرپەرشتی ناوەندەكەی دەكرد، ئەو كۆمپانیایە كاری ئەوەبوو كە بۆچوون و چالاكیەكانی زاری بگەیەنێت بە ناوەندە میدیاییەكانی ئەمەریكا تا لەوێوە تیشك بخرێتە سەر كەسایەتیەكەی و گەورەی بكەن. بۆ نموونە كۆمپایناكە ژمارەیەك وتاری زارییان لە رۆژنامەی (thehill)دا بڵاوكردەوە كە یەكێكیان لە بارەی دادگایی كردنی ئەو بەرپرسانەبوو كە بەشداربوون لە چالاكی تیرۆرستیدا لە دژی بەرژەوەندییە نیشتیمانی و ئەمەریكیەكان ، بەتایبەتی بەرپرسانی سعودییە.\nهەروەها زاری لەو وتارەیدا باس لەوە دەكات كە دەركەوتن پەرەسەندنی هەردوو رێكخراوی توندڕەوی (داعش و قاعیدە) لە عێراق و ناوچەكەدا لە ئەنجامی كێشەو بێ سەروبەری عێراقدا بووە، كۆتایی نوسینەكەشی بەوە دەهێنێت كە پێویستە ئەمەریكا پێداچوونەوە بە هاوپەیمانەكانیدا بكات لەناوچەكەدا بەتایبەتی لەكەڵ توركیا، ئەردەن و پاكساتاندا و بەتایبەتیش عەرەبستانی سعودییە.\nلە كۆتایی 2016 شدا دوای ئەوەی دۆناڵد ترەمپ سەركەوتنی بەدەستهێنا وتارێكی دیكەی بۆبڵاوكرایەوەو تیایدا داوای لە سەرۆكی نوێی ئەمەریكا كردبوو كە سیاسەتی ئەمەریكی لە عێراق بەرەو ئاقارێكی نوێ ببات، لە هەمان كاتیشدا لەو وتارەدا لۆمەی سیاسەتەكانی باراك ئۆبامای سەرۆكی پێشوو كردووە لە عێراق و گوتوویەتی یەكێك لە گرفتەكانی ئەوەبووە كە دۆسیەی عێراقی ڕادەستی جۆبایدنی جێگری كردووە، هۆشداریی داوەتە ترەمپ كە هەڵەكانی ئەو لە عێراق دووبارە نەكاتەوە.\nزاری وەك هەموو شێخە سونیەكانی تری عێراق، رەخنەی هەبووە لە سیاسەتی ئەمەریكا بۆ ماوەی چەند ساڵێك بێدەنگییان كردووە لەبەرامبەر نوری مالیكی (سەرۆك وەزیرانی پێشووتری عێراق)دا، بێدەنگ بوون لەبەرامبەر فەرمانڕەوایەتی دیكتاتۆریەكەیداو بووە هۆی ئەوەی داعش سەرهەڵبدات، لەو وتارەیەدا جەختی لەسەر ئەوە كردووەتەوە كە سونە دەتوانن بەشێوەیەكی بنەڕەتی و یەكجاریی كۆتایی بە –تیرۆر- بێنن لە عێراق.\nكۆمپانیاكەی جەمال زاریی ڕیككەوتنێكی لەگەل رۆژنامەی –شرق الاوسط- كردووە كە هەڵوێست و بۆچوونەكانی بڵاوبكاتەوە كە باسیی لەهەڵوێستی سونەكانی عێراق و شاری فەلوجەی كردووە لەبەرامبەر ڕێكخراوی داعش دا،ئەو پێداگریی كردووە كە لە دژی داعشن، لە هەمان كاتدا ئەوەشی نەشاردووەتەوە كە دژی میلشیاكانی ئێرانیشن لە عێراقدا، لە لایەكی تریشەوە گرێبەستێكی لەگەڵ –نیۆرك تایمز- كردووە كە چەند وتارێكی نوسیوەو بانگەشەی بۆ ئەوە كردووە كە سونەكان بكەنە چەكدار بۆ ئەوە پارێزگاریی لە موسڵ بگرنە ئەستۆ.\nبەڵگەنامەكانی كۆمپانیاكە باس لەوە دەكەن كە جەمال زاری چووەتە نوسینگەی سیناتۆری ئەمەریكی –مایك رواندز- ئەندامی لیژنەی هێزە چەكدارەكانی ئەمەریكای كردووە لە مانگی تشرینی یەكەنی 2015 دا ، ئەوەی جێگەی سەرنجە لەو بەڵگەنامەدا باس لەوە نەكراوە لەبری ئەو سەردانە هیچ بڕە پارەیەك وەرگیرابێت بە پێچەوانەی ئەوەی یاسای ئەمەریكی ڕێگەی پێداوە.بە پێی تۆمارەكانی وەزارەتی دادی ئەمەریكا بە 19 ئایاری 2016 جەمال زاری بڕی 90 هەزار دۆلاری خەرج كردووە لە گرێبەستێكدا بەڵام بەڵگەنامەكە تەوای بابەتەكەی ڕوون نەكردووەتەوە، تەنها ئەوەندەی نوسیوە بە مەبەستی كۆبوونەوە لەگەڵ بەرپرسانی سیاسی ئەوروپی و ئەمەریكی، ئەو گرێبەستەش بەناوی –جمعیة سفراء السلام للعراق- ەوە بووە، ئەو ڕێكخراوەش لە ساڵی 2014 لە لاتیڤیا بەسەرۆكایەتی زاری دروست بووە بە ئامانجی پەیوەندی دروستكردن لەگەڵ حكومەتەكانی دونیادا بەمەبەستی چارەسەركردنی كێشەی عێراق.\nمارك ساڵح، پیاوە سونەكەی عێراق لە واشنتۆن:\nبە پێی راپۆرتێكی رۆژنامەی –نیورك تایمزلە مانگی نیسانی 2017 ، جەمال زاری بۆ ماوەی 10 رۆژ سەردانی واشنتونی كردووە ، بەڵام نەیتوانیوە كۆبوونەوە لەگەڵ هیچ بەرپرسێكی ئەمەریكی بكات لە ئیدارەمەی ترەمپ دا، دوای كۆتایی هاتنی داعشیش كۆبوونەوەكانی قەتیس بوون لە ئەندامانی كۆنگرێس دا.\nلە ساڵی 2017 دا گەروە بازرگانی ئەمەریكی بەڕەگەز عێراق (مارك سالح) كە لە هەمان كاتدا ڕاوێژكاری سیاسی بەشێك لە سونەكانیش بووە لەناویاندا تارق هاشمی جێگری پێشتووتری سەرۆك وەزیرانی عێراق كە ئێستە هەڵاتووەو دانیشتووی وڵاتی توركیایە.\nمارك لە واشنتۆنەو كاربۆلایەنە سونیەكانی عێراق دەكات، لەبەرامبەر ئەوەدا بڕیكی زۆرپارە وەردەگرێت بۆئەوەی بیانگەیەنێت بە بەرپرسانی كۆشكی سپی، وەزارەتی دەرەوە، كۆنگرێس و ئەوانی تریش، ئەو هەمان كاریشی بۆ جەمال زاریش كردووە، یەكێكی تر لە كارەكانی دەربازكردنی عێراقە لە میلشیا ئێرانیەكان و فشار خستنە سەر ناوەندەكانی ئەمەریكایە بۆ ئەوەی حەشدی شەعبیش وەك گروپێكی تیرۆرستی بیان ناسێنێت. بەو پێیەی ئاراستەو كاركردنیان لە تارانەوە وەردەگرن.\nساڵحلە ساڵی 2017 دا گەستێثكی بۆ جەمال ڕێكخستووە كە سەردانی واشنتۆن بكات، لەوانەیە ئەو سەردانە هەرئەوە بێت كە لە تۆمارەكانی وەزراەتی دادی ئەمەریكا دا باسی لێوەكراوەو لە پێشەوەش ئاماژەمان پێدا، لەنێو تۆمارەكاندا ناوی ساڵح ئاماژەی پێكراوە كە بووەتە ڕێكخرەی دیدارەكە لەگەڵ وەزراەتی دەرەوە و فەرمانگەی دبلۆماسیەكانی باڵیۆزخانەكانی ئەمەریكا.بە پێی سەرچاوەكان ساڵح لە بەرامبەر ئەو خزمەتەدا لە 2017 بڕی 290 هەزاردۆلاری وەرگرتووە، تا ئامادەكردنی ئەم ڕاپۆرتەش ساڵح پەیوەندی لەگەڵ جەمال زاری ماوە.\nزاری و لۆبی ئیسرائیل:\nجەمال زاری لە مانگی ئابی 2016 ەوە بە توندی لە دەرگاكانی ئەمەریكا دەدات، بۆ ئەو مەبەستەش پشتی بە گروپی ستراتیژی واشنتۆن (Washington Strategy Group)بەستووە. كارە ئەم گروپە پارێزەرییە لە بواری ئاسایشی نیشتیمانی و سیاسەتی دەرەوەدا. سەرۆكی گروپەكە ناوی –جویل روبین-ە لە هەمان كاتدا بەڕێوەبەری جێبەجێكاری كۆنگرەی یەهودی- ئەمەریكی یە، ئەو چالاكوانێكی دیاری یەهودییەكان و دۆستی بەوەفای ئیسرائیلیشە. كۆنگرەی یەهودیی ئەمەریكی بەیەكێك لە ڕێكخراوە دێرینەكان دادەنرێت كە پشتیوانی ئیسرائیلی كردووەو كار بۆ ئەوە دەكات بەرژەوەندییەكانی ئیسرائیل و ئەمەریكا لە هەر شوێنێكی دونیادا هەبێت پێكەوە ببەستێتەوە.\nروبین لە سەردەمی ئۆبامادا جێگری وەزیری دەرەوەی ئەمەریكا بووە بۆ كاروباری یاسایی، كاری ئەو لە نوسینگەی هەماهەنگی بووە لەنێوان وەزارەتی دەرەوەو كۆنگرێس دا، دوو دۆسیەی گرنگی بەدەستەوە بووە كە بریتی بوون لە رۆژهەڵاتی ناوەڕاست و سیاسەتی دەرەوەی ئەمەریكا لە سەردەمی جۆرج بۆشی كوڕدا.\nكۆتا بەرپرسیارێتی سیاسی روبین هەڵمەتی هەڵبژاردنەكانی بیرنی ساندرز ، كاندیدیلا دیمەكراتەكان بوو بۆ سەركایەتی ئەمەریكا 2020، كاری بۆ ئەوە دەكرد كە پەیوەندیی نێوان هەردوو كۆمەڵگەی ئیسرائیلی و ئەمەریكی قوڵتر بكاتەوە.\nئەم گروپە لە مانگی سێبتەمبەری 2016 دەستی بەكارەكانی كردووە بۆ جەمال زاری و یەكەم كۆبوونەوەی بۆ ئامادەكردووە لەگەڵ خاتوو ئان باترسون بریكای وەزیری دەرەوە بۆ كاروباری رۆژهەڵاتی دوور و باڵیۆزی پێشووی میسر، كۆبوونەوەكەش بریتی بوو لە پەرەپێدان و گرنگیدان بە كارو چالاكییەكانی زاری و لەوێشەوە كارئاسانیی بۆ بكرێت بە مەبەستی كۆبوونەوە لەگەڵ بەرپرسانی ئەمەریكی .دوای ئەوەش كارئاسانیی بۆ كراوە كە لەگەڵ نوێنەرانی كۆمارییەكان كۆ ببێتەوەو لەوانەش ئید رویسی بەرپرسی لیژنەی پەیوەندییە دەرەكییەكان .لە دەستپێكی سەردانەكەی زاری بۆ واشنتۆن لە 2017 دا كۆمپانیاكە كۆبوونەوەیەكی كردووە لە گەڵ فەرمانبەرانی لیژنەی پەیوەندییەكان لەوەزارەتی دەرەوەو بۆ ئەوەی هانیان بدەن كە جەمال زاری سەردانی ئەمەریكا بكات، هەروەها كۆبوونەوەی كردووە لەگەڵ جوی بینینجوتون، بریكاری وەزیریی دەرەوە بۆكاروباری عیراق ، كە دبلۆماتكارێكە بەناوبانگ و شارەزا بوو، پێشتر كاری كردبوو لە مۆسكۆ و ئەنكەرەو لە 2013 بۆ 2015 بووەتە كۆنسولی گشتی ئەمەریكا لە هەولێری پایتەختی هەرێمی كوردستان. ئەوەی جێگەی سەرنجە كۆمپانیاكە كاری بۆكەسایەتیەك كردووە و لەگەڵ ئیدارەی كۆچی سەر بە وەزارەتی دەرەوە كردووەو ، بۆ ئەوەی یەك كەس سەردانی ئەو وڵاتە بكات، بەڵام ئەوەی جێگەی سەرنجە ناوی كەسەكە بە ئاشكرا باس نەكراوە..\nسەردانی جەمال بۆ واشنتۆن:\nدەستپێكی سەردانەكەی زاری هەماهەنگی لەگەل كۆمپانیای واشنتۆنی ستراتیژی بوو بۆئەوەی كۆبوونەیەك بكات لەگەڵ ناوەندی پێشكەوتنی ئەمەریكا.كە لەبواری لیبراڵیەت و دیموكراسیدا كاردەكەن. دواتر دروستكردنی چاوپێكەوتنێكی بوو لەگەڵ رۆیتەرز و دواتریش گفتوگۆ دروست كردن بۆی لەگەڵ واشنتۆن پۆست و وول ستریت جۆرناڵ و سی ئێن ئێن.\nدواتریش كۆبوونەوەی لەگەڵ چەند كەسایەتی تر ئەنجام داو 10 رۆژ لە واشنتۆن مایەوە . كۆمپانیاكە هەماهەنگی كردووە كە زاری لەگەڵ بەرپرسانی وەزارەتی دەرەوە و كرببێتەوە .\nكۆبوونەوە لەگەڵ گەورەبەرپرسانی كۆنگرێس:\nچارەكی كۆتایی ساڵی 2017 كۆمپانیا ئیسرائیلیەكە چەندین دیداری بۆ جەمال زاری ڕێكخستووە لەگەڵ گەورە بەرپرسانی كۆنگرێس دا ، جارێكیش لەگەڵ ئیلیوت ئەنجڵی نوێنەری دیمومراتەكان، كە بەیەكێك لە لایەنگرە سەرسەخت و بەهێزەكانی ئیسرائیل دادەنرێت. هەروەها كۆمپانیاكە لەگەڵ سیناتۆر بیرنی ساندرز كە یەكێكە لە سیاسەتمەدارە پیرو بەناوبانگەكانی دیموكراتەكان و چەند جارێكیش بەربژێری پۆستی جیادیا بووە، بە پێی سەرچاوەكان لەو كۆبوونەوەیەدا باس لە كاروباری عێراق كراوە.\nشێخ جەمال زاری لەسەردانێكی تریدا بۆ واشنتۆن لە 2018 لەگەڵ شتنی هویر نوێنەری دیموكراتەكان و كریس میرفی لە لیژنەی پەیوەندییەكان كۆبووەتەوە. پاشان لە گەڵ سیث مولتون لە لیژنەی هێزە چەكدارەكان كە پێشتر سەربازێك بووە لە هێزی پیادەی ئەمەریكی لە عێراق و لە هەمان كاتیشدا یەكێك بووە لەوانەی كە جەنگی عێراق ناڕەواو نادروستە، لەگەل ئەوەشدا ئێستا لایەنگری مانەوەی سوپای ئەمەریكا یە لە عێراق و ناشیەوێت هێزەكە زیاتریش بكرێت. هەرلەو سەفەرەیدا چاوەی كەتووە بە جیمی راسكین لە لیژنەی دادوەری و چاودێریی و چاكسازییەكان، ئەو بەیەكێك لەوانە دادەنرێت كە پشتیوانی لە دەستێوەردانی ئەمەریكا دەكات لە عێراق و سوریا، بەڵام ئەو لەگەل بژاردەی ئەوەدایە ئەمەریكا تەنها بە هێزی ئاسمانی لەو دوو وڵاتەدا بێت نەك بە هێزی پیادە.\nسەرچاوەكە باسی لەوە نەكردووە لە دووەم گەشتی زاری بۆ واشنتۆن ئایا كۆبوونەوەی لەگەڵ كەسایەتیەكانی نێو ئاسایشی نیشتیمانی كردووە یان نە، چوون وەك شارەزایان باسی دەكەن كۆبوونەوە لەگەڵ ئاسایشی نیشتیمانی باشتر و بەبەرهەم تر دەبێت لە ئەندامانی كۆنگرێس.\nدوای ئەو سەردانەی زاری كۆمپانیاكە پەیوەندییەكانی لەگەڵ بەرپرسانی عێراق لە وەزارەتی دەرەوە باشتر كردووەو، لە ئێیتاشدا هەماهەنگی كردووە بۆی و لە مانگی كانوونی یەكەمی 2019 دا سەردانێكی تری واشنتۆنی كردەوەو وەك جارەكانی پێشوو لە گەڵ ئەندامانی كۆنگرێس و وەزارەتی دەرەوە كۆبووتەوە.\nبە پێی سەرچاوە ئەمەریكیەكان گرێبەستی نێوان كۆمپانیاكەو جەمال زاری لە 29/4/2020 كۆتایی هاتووە، لەبەرامبەر ئەو كارە خزمەتگوزارییانەدا كۆمپانیاكە 388 هەزار دۆلاری وەرگرتووە.\nوردەكاريی و كاردانەوەی هێرشە موشەكییەكەی عەین ئەسەد\nمیلیشیا چەکدارەکانی سەر بە ئێران لە عێراق؛ لە گروپی بچوکەوە بۆ دەوڵەتی قوڵ\nعێراق گۆڕەپانی جەنگە هەرێمیەكان؛ كارو كاردانەوەكانی هێرشەكانی سەر هەولێر\nخۆپیشاندانەكانی عێراق؛ پارێزگارێكی ئەمنی و تۆمەتی تیرۆرستی خۆپیشاندەران\nپارە دزراوەكانی عێراق لە كوێن و كەی دەگەڕێنەوە؟\nوەزیری نەوتی عێراق: ڕێككەوتن لەبارەی نەوت و بودجەوە كراوە


راگه‌یه‌ندراوێكی هاوبه‌ش له وه‌زاره‌تی ته‌ندروستی و وه‌زاره‌تی په‌روه‌رده‌وه - باسک نێت\nدەستپێك/ هەواڵ/ كوردستان/راگه‌یه‌ندراوێكی هاوبه‌ش له وه‌زاره‌تی ته‌ندروستی و وه‌زاره‌تی په‌روه‌رده‌وه\nراگه‌یه‌ندراوێكی هاوبه‌ش له وه‌زاره‌تی ته‌ندروستی و وه‌زاره‌تی په‌روه‌رده‌وه\nBalen Ibrahim 2021-07-24\nهه‌ر دوو وه‌زاره‌تی ته‌ندروستی و په‌روه‌رده‌ی حكومه‌تی هه‌رێمی كوردستان له راگه‌یندراوێكی هاوبه‌شدا داوا له مامۆستایان ده‌كه‌ن، خۆیان له پۆرتاڵی وه‌زاره‌تی ته‌ندرستی تۆمار بكه‌ن، تا به زووترین كات به ڤاكسینی كۆرۆنا بكوترێن.\nله راگه‌یندراوه هاوبه‌شه‌كه‌دا هاتووه، كاری له‌پێشینه‌ی پێدانی ڤاكیسنی كۆرۆنا بۆ مامۆستایان ده‌بێت و هه‌موو سێشه‌ممه‌یه‌ك له هه‌فته‌دا بۆ مامۆستایان ته‌رخان ده‌كرێت.\nده‌قی راگه‌یندراوه هاوبه‌شه‌كه‌ی وه‌زاره‌تی ته‌ندروستی و وه‌زاره‌تی په‌روه‌رده:\nدوابەدوای تاوتوێكردنی بابەتی پێدانی ڤاكسین بە مامۆستایانی خۆشەویست، لەلایەن هەردوو وەزارەتی تەندروستی و وەزارەتی پەروەردە، بڕیاردرا بە پێدانی ئەولەویەت بە مامۆستایان بۆ وەرگرتنی ڤاكسینی دژە ڤایرۆسی كۆرۆنا لەسەرجەم سەنتەر و داموودەزگا تەندروستییەكان بەپێی سیستەمی خۆتۆماركردن لە پۆرتاڵی (KURDVAC) یان پێگەی ئەلیكترۆنی:\nبۆئەم مەبەستە هەموو رۆژانی سێشەممە لە هەفتەدا تایبەت بە مامۆستایان دەبێت بەمەرجێك لە كاتی گەڕانەوەی ناویان ناسنامە یان پشتگیری قوتابخانەی لەگەڵدابێت.\nوەزارەتی تەندروستی — وەزارەتی پەروەردە\nپارێزگاری سلێمانی راگه‌یه‌ندراوێك بڵاوكرده‌وه\nكاسبكارانی كه‌لار: دوكانه‌كانمان ده‌كه‌ینه‌وه‌و پابه‌ندی قه‌ده‌غه‌ی هاتووچۆ نابین\nکەشناسی هەرێم: لە چەند ناوچەیەک بارانبارین بەردەوام دەبێت\nرۆژهەڵاتی کوردستان.. دوو کۆڵبەرى کورد کوژران\nشاندێكی سه‌ركردایه‌تی بزووتنه‌وه‌ی ئیسلامی سیدصادقیان به‌سه‌ركرده‌وه\nلە ناو پارکێکی رانیە تەرمی گەنجێک بە هەڵواسراوی دۆزرایەوە


ژنێک نهێنی دابەزاندنی ٤٥ کیلۆ لە کێشی لە ماوەی ساڵێکدا ئاشکراکرد\nنوێ ژنێک نهێنی دابەزاندنی ٤٥ کیلۆ لە کێشی لە ماوەی ساڵێکدا ئاشکراکرد\nنوێ شەش تایبەتمەندی خانمان کە سەرنجی پیاوان رادەکێشن\nنوێ محەمەد حەدید ڤیدیۆیەکی لەگەڵ گۆرانییە نوێیەکەی نەڤید بڵاوکردەوە\nنوێ چۆپی فەتاح کلیپە جیاوازەکەی بڵاوکردەوە\nنوێ وێنە و ڤیدیۆی 'تیمۆن و بومبا' لە ژیانی راستەقینەدا\n2کاتژمێر پێش ئێستا\nژنێک ئاشکرایکردووە لە ماوەی ساڵێکدا ٤٥ کیلۆ لە کێشی دابەزاندووە، لە ١١٠ کیلۆگرامەوە بووە بە ٦٥ کیلۆگرام.\nشەش تایبەتمەندی خانمان کە سەرنجی پیاوان رادەکێشن\nهەندێک تایبەتمەندی خانمان ڕۆڵێکی گەورە دەگێڕن لە راکێشانی سەرنجی پیاوان، بە جۆرێک پیاوان بەبێ ویستی خۆیان خانمەکە دەبێتە جێگەی سەرنجیان بە مەرجێک ئەو تایبەتمەندیانەیان تێدا بێت.\nمحەمەد حەدید ڤیدیۆیەکی لەگەڵ گۆرانییە نوێیەکەی نەڤید بڵاوکردەوە\nئەکتەر و کوڕە مۆدێلی میسری محەمەد حەدید، نوێترین ڤیدیۆی لە هەژماری ئینستاگرامەکەی لەگەڵ گۆرانییە نوێیەکەی نەڤید زەردی بڵاوکردەوە.\n4کاتژمێر پێش ئێستا\nچۆپی فەتاح کلیپە جیاوازەکەی بڵاوکردەوە\nخانمە هونەرمەندی گۆرانیبێژ چۆپی فەتاح ئەمشەو نوێترین بەرهەمی هونەری خۆی لە چەناڵی یوتیوبەکەی بڵاوکردەوە.\n5کاتژمێر پێش ئێستا\nوێنە و ڤیدیۆی 'تیمۆن و بومبا' لە ژیانی راستەقینەدا\nدوو کەسایەتی دیار "تیمۆن" و "بومبا" کە لە زنجیرە کارتۆنی "شێری پاشا"دا دەناسرێن، لەلای زۆربەی منداڵان ناسراون، ڤیدیۆیەک بڵاوبووەتەوە کە ئەو دوو کەسایەتییە لە ژیانی راستەقینەدا بینراون.\nهەڵوێست زەریای بڵاوکردەوە\nکەمێک پێش ئێستا هونەرمەندی گۆرانیبێژ هەڵوێست محەمەد نوێترین کاری هونەریی خۆی بەناوی "زەریا" بڵاوکردەوە.\nچۆنێتی بەکارهێنانی پەتاتە بۆ سپیکردنەوە و نەمانی نیشانەکانی پیری لە ڕوخساردا\nپەتاتە بەیەکێک لە سەوزەکان دادەنرێت، جگە لەوەی وەک خۆراک سوودی گرنگ بە جەستە دەبەخشێت، بەڵام لە هەمان کاتدا دەتوانرێت بۆ مەبەستە جیاوازەکانی جوانکاریی خانمان بەکاربهێنرێت.\nچۆن برنج بخورێت بەبێ ئەوەی قەڵەوت بکات؟\nبرنج، یەکێکە لە خواردنە باوەکان و لە زۆربەی ژەمەکانی خواردندا ئامادە دەکرێت لەگەڵ ئەوەشدا دەبێت کەمی لێبخورێت، چونکە کێش زیاد دەکات، یان هۆکارە بۆ نەخۆشی شەکرە و بەرزی فشاری خوێن و نەخۆشیەکانی دڵ.\nچۆنێتی ئامادەکردنی شلەی فاسۆلیا بەشێوەی خواردنگەکان\nفاسۆلیا یەکێکە لە شلە باوەکان لە ڕۆژانی جەژن و ڕۆژەکانی تردا ئامادە دەکرێت، خەڵکێکی زۆر ئارەزووی خواردنی دەکەن، زۆر کەس کێشەی لە ئامادەکردنەکەی هەیە کە وەک خواردنگەکان خەست و خۆش دەرناچێت، لێرەدا ئاماژە بە چۆنێتی ئامادەکردنەکەی دەدەین.\nڤیدیۆیەک دەیسەلمێنێت پشیلە حەوت ڕۆحە\nپشیلەیەک لە قاتی پێنجەمی باڵەخانەیەکی گڕ گرتووەوە لە شاری شیکاگۆی ئەمریکا خۆی فڕێدایە خوارەوە و بەبێ هیج زیانێک رزگاری بوو.\nتابلۆیەکی بێ ناونیشان کە تەنها رەنگی شینە بە ٣٨ ملیۆن دۆلار فرۆشرا\nرەنگە هەر یەکێکمان کە ئەو تابلۆیە ببینین بڵێین "تەنانەت ئەگەر بە بەلاشیش بمدەنێ نامەوێت"، بەڵام لەڕاستیدا هونەرمەندێك مێژوویەکی درێژی هەیە لەوەی تابلۆ نامۆکانی لەو جۆرە بە نرخێکی گرانبەها بفرۆشێت.\nبەڕێوەبەری رێکخراوی تەندروستی جیهانی لە رۆژی هەینیدا داوای کرد کە ڤاکسینی دژ بە "کۆڤید-١٩" لە منداڵان نەدرێت.\nگەورەترین ئەڵماسی روسیا لە زیادکردنێکی ئاشکرادا فرۆشرا\nگەورەترین ئەڵماس لە مێژووی خشڵەکانی روسیادا کە بارستاییەکەی بە ١٠٠،٩٤ قیراتە کە دەکاتە ٢٠ گرام لە زیادکردنێکی ئاشکرادا جنێف فرۆشرا.\nوێنە.. گوێرەکەیەک بە سێ چاوەوە لەدایکبوو\nلە حاڵەتێکی دەگمەندا لە کێڵگەیەک لە باکوری وەیڵز گوێرەکەیەک بە سێ چاوەوە لەدایکبوو.\nبە پێی ئامارێکی نەخۆشخانەکانی منداڵبوون تەنها لە یەکەم رۆژی جەژندا ١٠٠ منداڵ لە هەرێمی کوردستان لە دایکبوون، کە رێژەی کوڕ لە کچ زیاتر بووە و زۆرترین ژمارەی لە دایکبوونیش لە پارێزگای هەولێر و کەمترینیش لە پارێزگای سلێمانی بووە.\nژنێکی بەدبەخت بەهۆی ئامێری جلشۆرەوە ٢٦ ملیۆن دۆلاری لەدەستدا\nژنێك بەهەڵە ئەو بیتاقەی یانسیبەی خستووەتە جل شۆرەوە کە ئەگەری هەبوو بیکات بە براوەی ٢٦ ملیۆن دۆلار.\nسێ رێنمایی بۆ ژەمێکی بەیانی تەندروست\nلەدوای تەواوبوونی مانگی رەمەزان و دەستکردنەوە بە باری رۆتینی ئاسایی رۆژانە پێویستە هەموومان سیستمێکی خواردنی تەندروست دابنێن کە لە بەیانیانەوە دەست پێبکات بۆئەوەی نەهێڵین جارێکی دیکە جەستەمان پڕبێتەوە لە ژەهرەکان و بەتەندروستی بیهێڵینەوە.


له رۆژی جیهانی ژینگه‌دا له گه‌رمیان تاقیگه‌ی هه‌وا كرایه‌وه \nئه‌مڕۆ (4ی حوزه‌یرانی 2018) به ئاماده‌بوونی حاكم سه‌مه‌د محه‌مه‌د سه‌رۆكی ده‌سته‌ی ژینگه و یونس ئه‌حمه‌د جێگری سه‌رپه‌رشتیاری ئیداره‌ی گه‌رمیان و ژماره‌یه‌ك له به‌ڕێوه‌به‌ری فه‌رمانگه‌كانی سنوره‌كه، به بۆنه‌ی رۆژی جیهانی ژینگه‌وه فه‌رمانگه‌ی ژینگه‌ی گه‌رمیان چه‌ند چالاكیه‌كی ئه‌نجامدا.\nحاكم سه‌مه‌د محه‌مه‌د سه‌رۆكی ده‌سته‌ی پاراستن و چاككردنی ژینگه‌ی هه‌رێم له ده‌ستپێكی سه‌ردانه‌كه‌یدا بۆ گه‌رمیان سه‌ردانی ئیداره‌ی گه‌رمیانی كرد و له‌گه‌ڵ سه‌ڵاح كوێخا سه‌رپه‌رشتیاری ئیداره‌ی گه‌رمیان كۆبوه‌وه و له كۆبونه‌وه‌یاندا، باس له ژینگه‌ی سنوره‌كه و كێشه ژینگه‌ییه‌كانی كرا.\nدواتر سه‌رۆكی ده‌سته‌ی پاراستن و چاككردنی ژینگه به‌یاوه‌ری جێگری سه‌رپه‌رشتیاری ئیداره‌ی گه‌رمیان سه‌ردانی فه‌رمانگه‌ی ژینگه‌ی كرد، له ده‌ستپێكی چالاكییه‌كانی فه‌رمانگه‌ی ژینگه‌ی گه‌رمیان پێشانگایه‌كی فۆتۆگرافی كرایه‌وه تیایدا ژماره‌یه‌ك تابلۆی فۆتۆگرافه‌ر (نه‌جیب عومه‌ر) نمایشكران كه گوزارشت بون له ژینگه‌ی گه‌رمیان.\nدواتر له‌لایه‌ن سه‌رۆكی ده‌سته‌ی ژینگه له هه‌رێم تاقیگه‌ی هه‌وا له ناو فه‌رمانگه‌كه كرایه‌وه، له‌باره‌ی تاقیگه‌وه دوره‌ید سه‌لیم به‌ڕێوه‌به‌ری فه‌رمانگه‌ی ژینگه‌ی گه‌رمیان رایگه‌یاند، ئه‌م تاقیگه‌یه تایبه‌ته پێوانی رێژه‌ی گازه زیانبه‌خشه‌كان و ئێمه وه‌ك فه‌رمانگه‌ی ژینگه‌ی گه‌رمیان له‌مڕۆ به‌دواوه ده‌توانین رۆژانه چاودێری ژینگه‌ی سنوره‌كه بكه‌ین و رێژه‌ی گازه مه‌ترسیداره‌كانی ده‌ستنیشان بكه‌ین دیاره ئه‌مه‌ش هه‌نگاوێكی باشه بۆ چاككردنی ژینگه‌ی.\n 317 جار خوێندراوه‌ته‌وه


كۆنگرەی گۆڕە بەكۆمەڵەكان و عێراقیبون\nلە كۆنگرەی سێی گۆڕە بەكۆمەڵەكاندا، كە رۆژانی (17بۆ19)ی مانگی نیسان لە هەولێر بەسترا، پرسیاری گرنگ ئەوەبو لەمەودوا جۆری ژیانكردنی ئێمە لەگەڵ عێراقی عەرەبیدا چۆن بێت... هەڵبەتە ئەوەی جێگەی نیگەرانیو خەمی من بو، ئەوە بو، نەك وەڵامی ئەم پرسیارە نەدرایەوە، بگرە تاڕادەیەكی زۆر خۆدزینەوە و خۆ لادان بەدی دەكرا، لەوەی ئایا قسە لەسەر ئەم بابەتە هەستیارە بكرێت، یان نا، نیگەرانی بەشێكی زۆری ئەندامانی كۆنگرە، لەوەدابو كە لەلایەنی بایەخەوە، چ سەرۆكی هەرێم چ سەرۆكی حكومەت، لە سێ رۆژی كۆنگرەدا سەریان لە كۆنگرە نەدا، لە كاتێكدا میوانی بیانی زۆر هاتبون. بەهەر شێوەیەكە، ئێستا قسە لەسەر پرسێكی ترە، پرسی چۆنێتی مانەوەی كورد لە چوارچێوەی عیراقدا و شێوازی ئەو مانەوەیە...\nئایا بەبێ متمانەبون بەكۆتاییهێنان بە ستەمكارییو بەبێ متمانەبون بە هاوئاستییو وەك یەكی لەگەڵ عەرەبدا، دەتوانین پێكەوە بژین؟ بێگومان ئەستەمە. كەواتە رێگاچارە چییە؟ ئەمە ئەو پرسیارە بو كە كۆنگرە نەیتوانی وەڵامی بداتەوە، چونكە لە عێراقدا تائێستا ئەو رابردوە وەك ئەوەی كورد گەرەكێتی دادگایی نەكراوە، ئەمە جگە لەوەی دەسەڵاتی ئێستای عیراق، ناچێتە ژێر باری داوای لێبوردن لەكورد، كە ئەمە سەرەتاییترین رێگایە بۆ ساڕێژكردنی برینەكە، بۆیە عێراقیبونەوەی بێ مەرجی كورد، شێوەیەكە لەشێوەكانی خۆبەدەستەوەدان. ئاشتبونەوەی بێ مەرجی جەللادو قوربانیی، لە هیچ شوێنكی دنیادا روینەداوە، مەگەر لە عێراقو ئەویش لە سەردەستی كورددا. كۆنگرە، تەنانەت لە راسپاردەكانیشیدا، ئاوڕێكی وردی لەم خاڵە نەدایەوە، ئەمەش مانەوەی كورد لە عێراقدا، بەردەوام لەبەردەم هەڕەشەی دوبارەبونەوەی ئەنفال و جینۆسایددا رادەگرێت، لەكاتێكدا هەمو ئەو نەتەوانەی لەناو ستەمكارییەوە هەستاونەتەوە، بونەتە خاوەنی دەوڵەتی خۆیان، كورد نەبێت.\nلە كۆنگرەدا، لەسەر زۆر بابەت وتوێژ كراو چەندین راسپاردەش ئاراستەی دەسەڵاتداران كرانەوە، بەڵام نادیدەكردنی خواستی كورد؛ كە ئەگەر نەیویست لەچوارچێوەی ئەم وڵاتەدا بمێنێتەوە، منی توشی نیگەرانی كرد، ئەمە سەرەڕای ئەوەی تائێستا ئێسك و پروسكی ئازیزانمان لەبیابانەكاندا، لەبەردەم هەڕەشەی ونبوندان، لە كاتێكدا وەزارەتی مافی مرۆڤی عێراقی بەردەوام لەمپەر لەبەردەم هێنانەوەی روفاتەكاندا دروست دەكات، ئەم رێگرییەشی یاساییكردوە.\nبەبڕوای من، ئێستا كاتی ئەوەیە لەگەڵ حكومەتی عێراقیو خودی نوری مالیكیدا، قسە لەسەر تەواوی ئەو پرسانە بكەینو نەك داواو تكا، بگرە بیكەینە بڕیارو بەحكومەتی عێراقیشی بسەلمێنین؛ كە ئەو میراتگری دەسەڵاتی پێشوە، وەك چۆن ئەمە لە ئەڵمانیاش وایە، یان داوای لێبوردنەكەی ژاپۆن لەچین.\nنابێت لە مەدا بەهیچ شێوەیەك شەرم بكەینو خۆمان بەخاوەن مافو قوربانیی نەزانین، بەپێی دانپیانانی بەرپرسانی باڵای عیراق، ئەم وڵاتە تائێستا (80) ملیار دۆلار قەرزو زیانی بژاردوە، كە یەك سەنتی قەرەبوی كوردی پێنەكراوەتەوە، لەكاتێكدا بەراورد لەنێوان ئەو ستەمكارییەدا ناكرێت كە دەرهەق بەكوردو كوەیت كراوە. پێویستە كورد لە ئەمڕۆوە كار بۆ ئەوە بكات لەپرسی گۆڕەبەكۆمەڵەكاندا، یۆنامیو رێكخراوەكانی مافی مرۆڤی نێودەوڵەتی بێنێتە سەر هێڵ. بۆیە، دەشێ عێراقیبون لە قۆناغێكدا، بەسودی كەسێك، یان گروپێك، یاخود حزبێك تەواو بێت، بەڵام لە مەودای دوردا، عێراقیبون بۆ كورد، جگە لە مەینەتی، هیچی تر نییە.


23/1/2020 - 10:14\nهیوادارم سه‌رنجی ئه‌كادیمیستان و شاره‌زایانی ئابووری رابكێشێت\nملیاردێر و خاوه‌نی گه‌وره‌ترین كۆمپانیای جلوبه‌رگ له ژاپۆن، یۆساكۆ مایزاوا نزیكه‌ی 9 ملیۆن دۆلار ده‌به‌خشێت به فۆلۆوه‌ره‌كانی له‌سه‌ر تویته‌ر و ئه‌و كاره‌ی به "ئه‌زموونێكی كۆمه‌ڵایه‌تی" وه‌سف ده‌كات تا بزانێ پاره یارمه‌تیده‌ر ده‌بێ بۆ دڵخۆشكردنیان یان نا!\nوا بڕیاره یۆساكۆ مایزاوا یه‌ك ملیۆن یه‌ن كه ده‌كاته نزیكه‌ی 9000 دۆلار ببه‌خشێت به 1000 كه‌س له فۆلۆوه‌ره‌كانی له‌سه‌ر تویته‌ر و ئه‌و ژماره‌یه به هه‌ڕه‌مه‌كی له‌نێوان ئه‌و كه‌سانه هه‌ڵبژێردراون كه دووباره تویتێكی "یۆساكۆ"یان تویت كردۆته‌وه كه له رۆژی 1ی كانوونی دووه‌می ئه‌مساڵ بڵاویكردۆته‌وه و، له‌ڕێگه‌ی راپرسییه‌كی ئاسایی تێبینی كاریگه‌ریی ئه‌و پاداشته‌یان له‌سه‌ر ده‌كرێت.\nبه‌گوێره‌ی ئاژانسی "رۆیته‌رز"، یۆساكۆ مایزاوای ته‌مه‌ن 44 ساڵ له‌سه‌ر یوتیوب گوتی: "ئه‌مه ئه‌زموونێكی كۆمه‌ڵایه‌تییه و هیوادارم سه‌رنجی ئه‌كادیمیستان و شاره‌زایانی ئابووری رابكێشێت".\nیۆساكۆ، بیرۆكه‌ی ئه‌و به‌خششه‌ی به بیرۆكه‌ی داهاتی بنه‌ڕه‌تی یان تیۆری دابینكردنی پێدانی پاره‌ی وه‌رزی به‌بێ مه‌رج به‌هاووڵاتیان به‌سته‌وه.\nگه‌وره ئابووریناس له "په‌یمانگه‌ی تۆژینه‌وه‌كانی ژیانی دای ئیچی"، تۆشیهیرۆ ناگاهاما له‌م باره‌یه‌وه گوتی: "داهاتی بنه‌ڕه‌تی لێره مانای كه‌مترین داهاته كه هه‌ستی ئارامیی به تاك ده‌به‌خشێ، به‌ڵام ئه‌وه‌ی مایزاوا پێشكه‌شی ده‌كات زۆر جیاوازه".\nمایزاوا روونی كرده‌وه، به له‌به‌رچاوگرتنی ئه‌وه‌ی كه "پاره و كاتی هه‌یه" بۆ به‌خشینی ئه‌و خه‌رجییه، بۆیه هه‌ستی كرد پێویسته هه‌وڵی ورووژاندنی گفتۆگۆكردن له‌سه‌ر تایبه‌تمه‌ندییه‌كانی ئه‌م تیۆرییه (بیردۆزه) بدات له ژاپۆن.\nجێی وه‌بیرهێنانه‌وه‌یه، ئه‌مه ده‌ستپێشخه‌ریی دووه‌می مایزاوایه، به‌ڵام ئه‌مجاره‌یان پاداشته‌كه گه‌وره‌تر بوو.


پەرلەمانتارێكی كوردستان باسی ئەگەری گۆڕانكاری لە نرخی دۆلار دەكات\n:: PM:08:32:23/06/2022 \nگۆڕینی نرخی دۆلار یەكێك بوو لە رێوشوێنەكانی پێڕەوكراو لەلایەن حكوومەتی عێراق لە 2020 بۆ رووبەڕووبوونەوەی ئەو تەنگژە سەختە داراییەی بەرۆكی عێراقی گرت، بە گوتەی شارەزایان حكوومەتی عێراق ئەو هەنگاوە نەهاوێشتبا، دۆخەكە زۆر خراپ دەبوو و نەیدەتوانی لە دابینكردنی مووچە بەردەوام بێت، پەرلەمانتارێكی كوردستان باسی ئەگەری گۆڕانكاری لە نرخی دۆلار لە عێراق دەكات.\nلیزا فەلەكەدین كاكەیی، ئەندامی لیژنەی دارایی و كاروباری ئابووری لە پەرلەمانی كوردستان لە لاپەڕی خۆی لە فەیسبووك نووسیویەتی، گۆڕانكارییە سیاسییەكانی عێراق ئەگەری ئەوەیان لێ بەدی دەكرێت كە رەنگدانەوەیان لەسەر دۆخی دارایی و ئابووری هەبێت.\nئەم هەنگاوە رۆڵی لە كپكردنی دەنگە ناڕازییەكانی شەقامی عێراقی دەبێت\nروونی كردەوە، دوای كشانەوەی موقتەدا سەدر لە پەرلەمانی عێراق، ئاماژەیەك بەدی دەكرێت كەوا بەم نزیكانە سەدر بڕیاری كشانەوە لە تەواوی پەیكەری حوكمڕانی عێراق بدات، لە ئەگەری روودانی ئەوەیش، نرخی دۆلار بەرانبەر بە دینار گۆڕانكاری بەسەردا دێت و دۆخی ئابووری عێراق دەچێتە قۆناغێكی ترەوە.\nئەو پەرلەمانتارە پێی وایە چوارچێوەی هاوئاهەنگی لە رێگەی پەرلەمانتارەكانییەوە، بەردەوام لە هەوڵی دروستكردنی كاریگەرییە بۆ دابەزاندنی نرخی دۆلار بەرانبەر بە دیناری عێراقی، بەڵام بەهۆی ئەوەی پارێزگاری بانكی ناوەندی سەر بە سەدرییەكانە، بە داواكاریی پەرلەمانتارانی چوارچێوە رازی نەدەبوو، بۆیە لە ئەگەری كشانەوەی سەدر لە حكوومەت، پۆستی پارێزگاری بانكی ناوەندی دەكەوێتە دەست چوارچێوە و ئەوكات جێبەجێكردنی ئامانجەكەیان، كە دابەزاندنی نرخی دۆلارە بەرانبەر بە دینار زۆر ئاسانتر دەبێت.\nكاكەیی دووپاتی دەكاتەوە، دیارە یەكێك لە داواكارییە سەرەكییەكانی شەقامی عێراقی دابەزاندنی نرخی دۆلارە، هەر بۆیە ئەم هەنگاوەی چوارچێوەی هاوئاهەنگی تا رادایەك رۆڵی لە كپكردنی دەنگە ناڕازییەكانی شەقامی عێراقیدا دەبێت.


ڕوانگه: گرینگی و مه‌ترسیه‌کانی ڤیدئۆ فارسیه‌که‌ی داعش بۆ هه‌ڕه‌شه له ئێران\nداعش ڤیدئۆیه‌کی 38 خۆله‌کی به زمانی فارسی بڵاوکردۆته‌وه که تێێدا هه‌ڕه‌شه له ئێران ده‌کات و ده‌ڵێت به زوویی حکومه‌تی شیعه‌ی ئێران ده‌ڕووخێنن و ده‌سه‌ڵاتێكی به گوته‌ی خۆیان سونی له ئێران داده‌مه‌زرێنن.\nداعش له ئه‌م ڤیدئۆیه‌دا هه‌ڕه‌شه له پیاوه‌کانی ئاینی سونی ده‌کات که له نێوخۆی ئێران دان و هه‌روه‌ها وێنه‌ی هه‌ندێک له به‌رپرسان و نوێنه‌رانی مه‌جلیسی ئێڕان بڵاوده‌کاته‌وه و به خائین به ئیسلام و هاوکاری ڕافزی ناویان لێده‌بات.\nله ئه‌م ڤیدئۆیه‌دا هه‌روه‌ها چه‌ند سه‌ربازی عێڕاقی ده‌ست به سه‌رکراو که ده‌گوترێت شیعه‌ن له پێش دووربین سه‌رده‌بڕێن. له ڤیدئۆکه‌دا سێ که‌س که خۆیان وه‌ک فارس و به‌لووچ و عه‌ڕه‌ب ده‌ناسێنن قسه ده‌که‌ن و داوا له ئه‌هلی سونه‌تی ئێڕان ده‌که‌ن که دژی حکومه‌تی کۆماری ئیسلامی چالاکی سه‌ربازی بکه‌ن.\nله به‌شێکی تری ڤیدئۆکه‌دا، ده‌گوترێت بانگه‌شه‌ی دژایه‌تی ئێران له گه‌ڵ ئیسرایل و ئه‌مه‌ریکا درۆیه و کۆماری ئیسلامی په‌یوه‌ندی له گه‌ڵ ئه‌م وڵاتانه هه‌یه.چاودێران ده‌پرسن له کاتێکدا داعش له شکست دایه ئه‌م ڤیدئۆیه به چ مه‌به‌ستێک بڵاوبۆته‌وه و چه‌ند ده‌توانێت کاریگه‌ری له سه‌ر توندئاژۆکانی نێو ئێران هه‌بێت.\nکۆماری ئیسلامی چۆن که‌ڵک له ئه‌م ڤیدئۆیه ده‌گرێت و کاریگه‌ری ئه‌م ڤیدئۆیه له سه‌ر ئه‌و گرووپه سه‌له‌فیه-جیهادیانه که له ئێڕان پیشتر هه‌ندێک چالاکییان بووه چی ده‌بێت؟\nله به‌رنامه‌ی ڕوانگه‌ی ئه‌م حه‌وتووه، له گه‌ڵ به‌ڕێزان عه‌ماری گوڵی، ڕۆژنامه‌وان له ناوه‌ندی نۆچه و شرۆڤه‌ی ڕۆژ، و موختار هوشمه‌ند، پسپۆری بواری ئیسلامی سیاسی و گرووپه ئیسلامییه‌کانی کوردستانی ئێران ئه‌م باسه‌مان هورووژاندووه.


کوردیپێدیا - دەقی رێککەوتنامەکەی نێوان یەکێتی نیشتیمانی کوردستان و بزوتنەوەی گۆران\n* دامەزراندنی چەند کارمەندی تایبەت بەخۆیەوە، تا بەردەوام ناوەڕۆکی کوردیپێدیا باشتر بکرێت. | 📕 پەڕتووکخانەگەورەترین و پۆلێنکراوترین پەڕتووکخانەی دیجیتاڵی کوردی! - (10,545) پەڕتووک | | |\n- لە ناوچەی پانۆسی ئاگری جەندرمەکان هەڵیانکوتایە سەر گوندەکانی گامیشڤان، سوڵیانموت، نەنەجانی و لە ئەنجامدا 9 هاوڵاتیان دەستگیرکرد. هۆکاری دەستگیرکردنی هاوڵاتیان نەزانرا و بۆ فەرماندەیی جەندرمەی پانۆس گواسترانەوە. ناوی 3 کەس کە دەستگیرکراون ئاشکرا بوو کە ئەمانەن: ئادەم رەزا ییڵدز، رەمەزان دینچ و دورسون ئاکتەپە.\n- ئەمڕۆ، سێ رۆژە، بەبەردەوامیی چەند فڕۆکەیەکی جەنگی نەناسراو بە سەر ئاسمانی رانیە، قەڵادزێ و کۆیەدا دەسوورێنەوە بێ ئەوەی هیچ شوێنێک بۆردوومان بکەن.[\nلە چالاکییەکانی ئەمڕۆ: 13-12-2019\nمحەمەد ئەمین ئەحمەد، لە ناوەڕاستی چلەکاندا لە دایکبووە و خەڵکی گەرمیانە.\nخاوەنی هەردوو کۆمەڵە چیرۆکی (ئەبێ و نابێ رایەکی زمانەوانییە - 1977) و (خۆر دزین - 2001)ە.\nجگە لە چیرۆکنووسین، شارەزای فەلسەفە بووە و لە حەفتاکاندا ڕۆڵێکی دیاری هەبووە لە ئاشناکردنی کۆمەڵێک گەنجی ئامادەیی پیشەسازی بە دنیای فەلسەفە، بەتایبەتی فەلسەفەی وجودی. لەم ساڵانەی دواییدا بەتەواوی لە هەموو کەس دابڕابوو، کەسێکی گۆشەگیربوو، دنیایەکی تایبەت بە خۆی هەبووە و تێکەڵی کەس نەبووە.\nبەرەبەیانی 13-12-2019 کۆچی دوایی کرد. \n✌ شێخ عەبدولسەلام بارزانی\nرێبەری ئایینیی بارزانییەکان بوو. بەهۆی یارمەتییەکانی بۆ کوردەکانی باکوور رۆژی 14-12-1914 لە موسڵ لەسێدارەدرا.\nشێخ عەبدولسەلام بارزانی\n📊 بابەت 366,689 | وێنە 56,378 | پەڕتووک PDF 10,545 | فایلی پەیوەندیدار 36,448 | 📼 ڤیدیۆ 161 | 🗄 سەرچاوەکان 13,020 |\n📝 دەقی رێککەوتنامەکەی نێوان یەکێتی نیشتیمانی کوردستان و بزوتنەوەی گۆران | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست\nدەقی رێککەوتنامەکەی نێوان یەکێتی نیشتیمانی کوردستان و بزوتنەوەی گۆران\nبزوتنەوەی گۆران و یەکێتی نیشتیمانی کوردستان لە روانگەی باوەری تەواو بە پێویستی رێکخستن و پەرەپێدانی دۆستایەتی و پەیوەندییەکانیان لە سەر بنەمای ئاشتەوایی و هاوکاری و باوەری هەدولا بە پێویستی بوونی ستراتیجێکی نیشتیمانی بۆ دامەزراندنی حکومرانییەکی تەندروست و دادپەروەریی کۆمەڵایەتی کە یاسا تیایدا سەروەربێت و لە روانگەی باوەری تەواویان بەوەی کە پەرەپێدانی پەیوەندییی هەردولادایە، هەدوولا رێککەوتن لەسەر ئەو پەرنسیپانەی کە لەم رێکەوتنەدا هاتوون وەک بنەمایەک بۆ رێکخستنی چوارچێوەی گشتی پەیوەندییەکانیان.\n1- هەردوولا پابەندن بە جێبەجێکردن و پەرەپێدانی ئەم رێککەوتنە و پەرەپێدانی زیاتری دۆستایەتی و پەیوەندییە هەمەلایەنەکانیان و دابینکردنی هەلومەرجی لەبار بۆ پاراستنی دەستکەوتە سیاسی و یاسایی و ئابوری و کۆمەڵایەتییەکانی گەلەکەمان و یەکریزی ناوماڵی کوردستان و یەکێتی و یەکپارچەیی گەل و خاکەکەی.\n2- هەدوولا جەخت دەکەنەوە سەر ئەوەی کە ئەم رێککەوتنە لە پێناوی باشترکردنی گوزەرانی هاوڵاتیان و چاکترکردنی سەرچاوەکانی بژێوییانە.\n3- هەردوولا جەخت دەکەنەوە سەر بەگژداچوونەوەی تیرۆر و تیرۆریزم لە ژێر هەر ناوناونیشانێکدا بێت لە ئێستا و داهاتوودا.\nدەستور و شێوازی حوکومرانی\n1- هەردوولا پابەندن بە جێبەجێکردنی سیستمی دیموکراسی و بنەماکانی لە: فرەیی،هەڵبژاردنەکان، سەروەری یاسا، دادپەروەری، مافی مرۆڤ،جیاکردنەوەی دەسەڵاتەکان،دەستاودەستکردنی ئاشتیانەی دەسەڵات و شەفافییەت...هتد.\n2- هەردوولا پابەندن بە پێویستی سیستمی پەرلەمانی لە کوردستان و ئەم سیستمە بە گونجاوترین سیستم بۆ ئەم قۆناغەی ئەمرۆ دەزانن کەتێیدا سەرۆکی هەرێم لە ناو پەرلەمان هەڵدەبژێردرێ و سەرۆکی حوکومەتی هەرێمی کوردستان لێپرسراوی راستەوخۆی دەسەڵاتی جێبەجێکردنە.\nهەدوولا پابەندن بەکارکردن بۆ هێنانەدی دەستورێکی دیموکراتی و مەدەنی،کەمافی هاوڵاتی و ئازادییە گشتییەکان و مافی پێکهاتە نەتەوەیی و ئایینییەکان و سەروەری یاسا و جیاکردنەوەی دەسەڵاتەکان و هاوسەنگیی نێوانیان و دەستاودەستکردنی ئاشتیانەی دەسەڵات دەستەبەربکات.\n1- هەدوولا کۆکن لەسەر چەسپاندن و پەرەپێدانی سیستمی ناناوەندێتی کارگێری لە کوردستان،بەشێوەیەک کە ئەنجومەنی پارێزگاکان دەسەڵاتی تەواوی کارگێری و دارایی تەکنیکیان هەبێت بۆ راییکردنی کاروباری پارێزگاکان، ئەمەش لە رێگەی هەموارکردنەوەی یاسای ژمارە (3)ی ساڵی 2009ی ئەنجومەنی پارێزگاکان.\n2- هەدوولا پابەندی و پشتیوانی خۆیان بۆ هەڵبژاردنی ئەنجومەنی قەزا و ناحیەکان دەردەبڕن و کار بۆ جێبەجێکردنی دەکەن.\nهەردولا کۆکن لەسەر لابردنی لەمپەرە یاسایی و سیاسیەکانی بەردەم دامەزراوە شەرعییەکانی هەرێم و دەست بەکاربوونەوەی بێ مەرجی پەرلەمان لەسەر بنەمای سەروەری یاسا.\nهەردوولا کۆکن لەسەر پێویستی بەگژداچونەوەی گەندەڵی و ئەنجامدانی چاکسازی سیاسی و یاسایی و ئابووری و داراییی و کارگێڕی بەمەبەستی چارەسەری ڕیشەیی بۆ ئەو کێشانەی کە ئەمڕۆ هەرێمی کوردستانی گرتۆتەوە. ئەمەش بە ویستێکی سیاسی ڕاستەقینە و حوکمڕانییەکی باش و سەروەری یاسا و کاری دامەزراوەیی دێتەدی.\n1- هەردوولا کۆکن لەسەر گرنگی حوکمڕانیی دامەزراوەیی لەسەر بنەمای شەراکەتی ڕاستەقینە لە نێوان لایەنە سیاسییەکاندا پشت بەستوو بە ئەنجامی هەڵبژاردنە گشتییەکان.\n2- هەردوولا پابەندن بە پشتگیریکردنی ژنان و گەنجان لە پرۆسەی سیاسی و حوکمڕانی لە هەرێمدا.\n3- ئەم ڕێکەوتنە هەماهەمگی هەردوولا ئەڕەخسێنێت بۆ پشتگیریکردنی ڕێکخراوەکانی کۆمەڵگەی مەدەنی و سەندیکاکان لە سەرجەم بوارەکاندا.\nسەبارەت بە کەرتەکانی پەروەردە و خوێندنی باڵا و تەندروستی و دڵنیایی کۆمەڵایەتی و گشت کەرتە خزکەتگوزارییەکانی دیکە، هەردوولا پابەندن بە ئەنجامدانی چاکسازیی پێویست لەو بوارانەدا لە پێناوی زیاتر خزمەتکردنی هاوڵاتیان و چەسپاندنی بنەماکانی دادپەروەری کۆمەڵایەتی و یەکسانیی دەرفەتەکاندا.\n1- هەردوولا جەخت دەکەنەوە لەسەر گرنگی کۆتاییهێنان بە پاشماوە و سیماکانی دووئیدارەیی لە هەرێمی کوردستان و دروستکردنی یەک ئیدارە لەسەر بنەمای حوکمڕانی دامەزراوەیی.\n2- هەردوولا جەخت دەکەنەوە سەر بەتاوان ناساندنی شەڕی ناوخۆ و شەڕی دژ بە لایەنە کوردستانییەکان.\nهەردوولا پابەندبوونی خۆیان بە ڕەوایی شێوەکانی ڕادەربڕینی مەدەنییانەو ئازادی ڕۆژنامەوانی دوپات دەکەنەوە و ڕێوشوێنەکانی خۆپیشاندان و مانگرتن بە بەشێکی خەباتی دیموکراتی و پیشەیی جەماوەری دەزانن، جەخت لەسەر ئازادی ڕادەربڕین بەشێوەیەکی ئاشتیانە و شارستانیانە و دوور لە توندوتیژی دەکەنەوە.\nمافی سەربەخۆیی و ڕیفراندۆم\n1- هەردوولا کۆکن لەسەر ئەوەی کە مافی چارەی خۆنوسین و ڕاگەیاندنی سەربەخۆیی مافی گەلی کوردستانە، پێویستە ئامادەکاری هەمەلایەنەی بۆ بکرێت بە ئەنجامدانی ڕیفراندۆمیشەوە. ئەم بابەتە بابەتێکی نیشتیمانییە و لەبەر ڕۆشنایی بەرژەوەندییە باڵاکانی گەلی کوردستان لە پەڕلەمانی کوردستان یەکلا دەکرێتەوە.\n2- هەردوولا کۆکن لەسەر ئەنجامدانی ڕیفراندۆم لە ناوچە کوردستانییەکانی دەرەوەی سنوری ئیدارەی هەرێمی کوردستان.\n1- هەردوولا پابەندن بە پێویستی سەربەخۆکردنی تەواوی دەسەڵاتی دادوەری و دادوەرەکان لەڕووی وەزیفی و دارایی و کارگێڕییەوە و زیاتر کاراکردنی دەزگای داواکاری گشتی و کۆتایی هێنانی دەستوەردان لە کاروباری دادگاکان و پێویستی هەموارکردنی هەردوو یاسای دەسەڵاتی دادوەری و داواکاری گشتی و سەرجەم یاسا پەیوەندیدارەکان لە پێناو بەدیهێنانی ئەم ئامانجەدا.\n2 – هەردوولا پشتگیری لە دەسەڵاتی دادوەری دەکەن بۆ دامەزراندنی دادگای باڵای هەرێم بە سەرجەم تایبەتمەندییەکانەوە.\nپەیوەندیی هەرێم لەگەڵ حکومەتی فیدراڵ\nهەردوولا کۆکن لە سەر پێویستی دۆزینەوەی چارەسەری گونجاو بۆ کێشەکانی نێوان هەرێم و حکومەتی فیدراڵ لە رێی دیالۆگەوە، لە سەر بنەمای بەرژەوەندییە نیشتیمانی و نەتەوایەتییەکانمان.\nهەردوولا پابەندبونی خۆیان بە گێڕانەوەی کەرکوک و خانەقین و شەنگال و ناوچە دابڕێنراوەکانی تر بۆ سەر هەرێمی کوردستان دوپات دەکەنەوەو یەکلاکردنەوەی کێشەی سنوری کوردستان بە ئەرکێکی نیشتیمانی و نەتەوایەتی دەزانن.\nفراکسیۆنەکان و تیمەکانی حکومەت\n1- هەردوولا پابەندن بە دروستکردنی ئیئتیلافێک بۆ فراکسیۆنەکانیان لە پەرلەمانی کوردستان و ئەنجومەنی نوێنەرانی عیراق و ئەنجومەنی پارێزگاکان بە مەبەستی هاوهەڵوێستی سیاسی و یاسای، ئەم ئیئتیلافەش کراوە دەبێت بۆ بەشداری فراکسیۆنەکانی دیکە بە پێی پرۆتۆکۆڵی تایبەت.\n2- ئەم رێککەوتنە رێگە بە هەردوولا دەدات، بە لیستێکی هاوبەش بەشداری لە هەڵبژاردنە گشتییەکانی ئەنجومەنی نوێنەرانی عیراق و پەرلەمانی کوردستان و ئەنجومەنی پارێزگاکاندا بکەن.\n3- ئەم رێککەوتنە هاوکاری و هەماهەنگی تیمەکانی هەردوولا لە حکومەتی فیدراڵ و حکومەتی هەرێمی کوردستان و حکومەتە خۆجێییەکان دەستبەر دەکات.\nپێشمەرگە و هێزەکانی ئاسایشی ناوخۆ\nسەبارەت بە هێزی پێشمەرگە و هێزەکانی ئاسایشی ناوخۆ و ئەنجومەنی ئاسایشی هەرێمی کوردستان، هەدولا کۆکن لە سەر بە دامەزراوەیکردن و بە پیشەیکردنیان هەموارکردنی یاسای وەزارەتی پێشمەرگە و یاسای وەزارەتی ناوخۆو یاسای ئەنجومەنی ئاسایشی هەرێمی کوردستان یان دەرکدنی یاسای دیکە بۆ ئەو مەبەستە.\nهەردوولا کۆکن لەسەر بە دامەزراوەیکردنی پەیوەندییە دەرەکییەکانی هەرێم لە سەر بنەمای هاوسەنگی و بەرژەوەندیی نیشتیمانی و رێکخستنی بە یاسا.\nهەردوولا کۆکن لەسە ئەوەی:\n1- گەلی کوردستان ستراتیجێتی کوردستانی هەبێت بە جۆرێک نەبێتە بەشێک لەشەرو ململانێی تائیفی لە هەردوو ئاستی عیراق و ناوچەکە.\n2- لەسەر ئاستی کوردستانیش، پشتگیریی خەباتی رەوای گەلەکەمان لە پەرچەکانی دیکەی کوردستان لە پێناوی بەدەستهێنانی مافە رەواکاندا\nکەرتەکانی ئابوری نەوت\nسەبارەت بە کەرتەکانی ئابوری نەوت هەردولا کۆکن لەسەر:\n1- نەوت و گاز و کانزاکان و سەرچاوەکانی دیکەی داهات موڵکی گشتین. گەران و دۆزینەوە و دەرهێنان و بەکارهێنان و بەرێوەبردن و مامەڵەکردن پێیانەوە و داهاتەکانیان بە شێوەیەکی شەفاف و دامەزراوەیی دەبێت، لە رێگەی دامەزراوە دەستورییەکانەوە بە جۆرێک کەمافی نەوەکانی ئێستا و داهاتوو دەستەبەربکات.\n2- خۆدەربازکردن لە تاک سەرچاوەیی داهات و پەرەدان بە کەرتەکانی کشتوکاڵ، پیشەسازی،گەشتوگوزار،بازرگانی،و...هتد.\n3- ئامادەکردنی پرۆژەیاسای پێویست و هەموارکردنەوەی یاسا پەیوەندیدارەکان بۆ رووبەرووبوونەوەی قۆرغکاری و کێبرکێی ناڕەوای سەرجەم بوارەکانی وەبەرهێنان و بازرگانی.\nدەزگاکانی ڕاگەیاندنی هەردوولا بەگیانی تەباییەوە هەماهەنگی یەکتر دەکەن بۆ پابەندبوون لەم ڕێککەوتنە.\nماددەی بیست و یەک:\nلایەنەکانی ئەم ڕێککەوتنە، مافی ڕێککەوتن یان پەیمانبەستنیان هەیە لەگەڵ لایەنی سیاسی دیکەدا، بەمەرجێک بەهیچ شێوەیەک ئەو ڕێکەوتن و هاوپەیمانییە پێچەوانە و ناکۆک نەبێت لەگەڵ هیچکام لە ماددە و بڕگەکانی ئەم ڕێککەوتنە.\nماددەی بیست و دوو:\nئەم ڕێککەوتنە بۆ بەرژەوەندی خەڵکی کوردستان و چەسپاندنی پرەنسیپەکانی دیموکراسییە و هەر لایەنێکی دیکە بە ڕەزامەندی هەردوولا بۆی هەیە بێتە ناو ئەم ڕێککەوتنەوە.\nماددەی بیست و سێ:\nپاش واژوکردنی ڕێککەوتنەکە، هەردوولا دەتوانن پرۆتۆکۆل و پاشکۆی بۆ زیاد بکەن. ئەو پرۆتۆکۆڵ و پاشکۆیانە پاش واژوکردنیان، بەبەشێکی جیانەکراوەی ڕێککەوتنەکە دەژمێردرێن.\nماددەی بیست و چوار:\nسەرکردایەتی هاوبەش بۆ هەماهەنگی و بەدواداچوونی جێبەجێکردنی ڕێکەوتنەکە لە چەند ئەندامێکی هەردوو لا پێکدێت و ئەم سەرکردایەتیە بەرپرسیارێتی ڕێکخستنی پرۆتۆکۆڵ و پاشکۆکان دەگرێتە ئەستۆ و لەکاتی پێویستدا لیژنەی کاتی تایبەتمەند دروست دەکات.\nماددەی بیست و پێنج:\n1- ئەم ڕێکەوتنە پاش واژوکردن و گۆڕینەوەی دۆکیۆمێنتە واژوکراوەکانی، کاری پێدەکرێت.\n2- دەقی تەواوی ڕێکەوتنەکە لە میدیاکاندا بڵاودەکرێتەوەو ڕایگشتی لێ ئاگادار دەکرێتەوە.\nبزوتنەوەی گۆڕان یەکێتی نیشتیمانی کوردستان\nنەوشیروان مستەفا ئەمین کۆسرە رسول علی\n📅 رۆژی دەرچوون: 17-05-2016\n✨ کوالیتیی بابەت: 85% ✔\n➕ ئەم بابەتە لەلایەن: (مانو بەرزنجی)ەوە لە: May 18 2016 11:02PM تۆمارکراوە\n✍ ئەم بابەتە بۆ دواجار لەلایەن: (بەڕێوەبەری سیستم)ەوە لە: Jan 9 2017 10:25PM باشترکراوە\n👁 ئەم بابەتە 5,721 جار بینراوە\n2. 👁 واژووی هەر یەک لە کۆسرەت رەسوڵ عەلی و نەوشیروان مستەفا لەسەر رێکەوتننامەی یەکێتیی و گۆران\n1. 👁 17-05-2016\n1. 👁 نەوشیروان مستەفا ئەمین\nکوردیی ناوەڕاست 227,269 %61.97\nفارسی 2,255 %0.61\nEnglish 1,781 %0.48\n👫 کەسایەتییەکان 25,146 %6.85\n📕 پەڕتووکخانە 22,038 %6.01\n✌ شەهیدان 19,113 %5.21\n📅 رێکەوت و رووداو (کڕۆنۆلۆژیا) 10,351 %2.82\n📝 بەڵگەنامەکان 5,197 %1.41\n📷 وێنە و پێناس 4,873 %1.32\n📊 ئامار و راپرسی 4,832 %1.31


كەمترین مووچەی خانەنشینی دیاریكراخەڵك؛ وردەكاری هەمواری یاسای خانەنشینی فەرمانبەران بڵاودەكاتەوە – تۆڕی میدیایی خەڵک\nكەمترین مووچەی خانەنشینی دیاریكرا\nخەڵك؛ وردەكاری هەمواری یاسای خانەنشینی فەرمانبەران بڵاودەكاتەوە\nهەدەپە؛ شورەییە 26 ساڵە ئەقڵیەتی كودەتاچێتی دەستی بەسەر پەڕلەماندا گرتووە\n2019/11/09 - 8:38 PM\nئەندامێكی لیژنەی دارایی لە پەڕلەمانی عیراق ڕایدەگەیەنێت، چەند پێشنیارێك كرا بۆ مووچەی خانەنشینی، كە كەمترین مووچەی خانەنشینی بە 600 هەزار دینار یان 700 هەزار دینار پێشنیاركرا، بەڵام هێشتا بڕیاری كۆتایی نەدراوە، دەشڵێت: “پێناچێت سەرۆك وەزیران بێتە پەڕلەمان”.\nشیروان میرزا، ئەندامی لیژنەی دارایی لە پەڕلەمانی عیراق بە (خەڵك)ی وت، “پەڕلەمان دووەم خوێندنەوەی بۆ یاسای خانەنشینی یەكگرتووی عیراق كرد و دەرگای گفتوگۆكردنی كردەوە بەر لە دەنگدان و پەسندكردنی، كە لە پڕۆژە یاساكەدا كەمترین مووچەی خانەنشینی بە 600 هەزار دینار دیاری كراوە و ئەوانەشی 15 ساڵ بەسەرەوە خزمەتیان هەیە و تەمەنیان كەمتر نییە لە 45 ساڵ دەتوانن خانەنشین ببن”.\nوتیشی، “پێشنیاری ئەوەشكرا، كە كەمترین مووچەی خانەنشینی ببێتە 700 هەزار دینار و یان كەمتر، بەڵام ئەمانە هەمووی قسە و باسی لەسەر كرا، هەروەها پەڕلەمان كۆتایی بە گفتوگۆكردن لەسەر پێشنیازی یاسای هەڵوەشاندنەوەی ئیمتیازاتی دارایی بەرپرسان هێنا”.\nلەبارەی بڕیاری هەڵپەساردنی دانیشتنەكان تا ئامادەبوونی عادل عەبدولمەهدی، شیروان میرزا ڕایگەیاند، هێشتا دیار نیە عادل عەبدولمەهدی دێتە پەڕلەمان یان نا، من پێوایە بەم نزیكانە سەردانی پەڕلەمان ناكات.\nبەپێی پڕۆژە یاساكە، كە دەست (خەڵك) كەوتووە، تەمەنی فەرمانبەران بۆ خانەنشین بوون دەكرێتە 60 ساڵ، جگە لە چوار توێژی دادوەران و پزیشكانی پسپۆڕ و مامۆستایانی زانكۆ و فڕۆكەوانەكان.\nهەر بەپێی پڕۆژە یاساكە، هەر كەسێك خانەنشین دەبێت پارەی ڕێزلێنان (اكرامی) 12 مانگ بە تەواوی مووچە و دەرماڵەوە وەردەگرێت.\nسبەینێ مووچەی بەشێكی مامۆستایان خەرج دەكرێت\nكرێكارێكی كوردی بەساڵاچوو لە كاتی كاركردندا گیانی لەدەستدا\nپەڕلەمانی عیراق لەبارەی مووچەی فەرمانبەران و خانەنشینان و بودجە بڕیاری دا\nدابەشكردنی مووچەی فەرمانبەران كەی دەستپێدەكات؟\n2020/06/04 - 8:40 AM\nئەندامێكی فراكسیۆنی پارتی دیموكراتی كوردستان لە پەڕلەمانی عیراق ڕایدەگەیەنێت كە ڕێگەنادەن بەوەی مووچەی فەرمانبەران كەمبكرێتەوە و بە هێڵی سوور وەسفی دەكات.\nئەحمەد سەفار پەڕلەمانتاری پارتی كە ئەندامی لیژنەی داراییە لە پەڕلەمانی عیراق لە گرتەیەكی ڤیدیۆییدا كە لەلایەن ڕۆژنامەنووسێكی عیراقییەوە بڵاوكراوەتەوە، دڵنیایی دەداتە مووچەخۆرانی ناوەڕاست و باشووری عیراق بەوەی ڕێگەنادەن دەستكاری مووچەكانیان بكرێت.\nسەفار بۆ فەرمانبەرانی عیراق دەڵێت: “من لەگەڵتانم، من و زۆربەی ئەندامانی لیژنەی دارایی قبوڵی ناكەین دەستكاری مووچەكانتان بكرێت و ئەوەش هێڵی سوورە”.\n2020/06/03 - 8:59 PM\nڕۆژ بەڕۆژ نرخی نەوت لە بازاڕەكانی جیهان ڕووی لە بەرزبوونەوە كردووە و بەهۆیەوە داهاتێكی زیاتر دەست عیراق و هەرێم دەكەوێت، بەڵام تا ئێستا كاتی دابەشكردنی مووچەی مانگی 2ی فەرمانبەران نادیارە.\nبەگوێرەی ڕاپۆرتێك، كە ئاژانسی (ڕۆیتەرز) بڵاویكردۆتەوە، لە بۆرسەی جیهانی نرخی بەرمیلێك نەوتی خاوی برێنت لە ئێستادا 40 دۆلار و 53 سەنتە، ئەوەش لە كاتێكدایە دوێنێ ئێوارە یەك بەرمیل نەوتی برێنت بە 38 دۆلار و 15 سەنت بوو.\nهاوكات ھەر ئەمڕۆ نرخی یەك بەرمیل نەوتی ئەمریكیش بە 38 دۆلار و 19 سەنت مامەڵەی پێوەكرا و بە ڕێژەی 12% بەهاكەی بەرزبۆتەوە .\nلەگەڵ بەرزبوونەوەی نرخی نەوت داهاتی حكومەتی هەرێم، كە زۆرینەی پشت بە نەوت دەبەستێت زیاد دەكات، بەڵام تا ئێستا هیچ وادەیەك دیاری نەكراوە بۆ دابەشكردنی مووچەی مانگی 2ی فەرمانبەران، سەرەڕای ئەوەی بڕی 400 ملیار دیناریش لە بەغداوە هاتووە بۆ مووچەی فەرمانبەران.\nلای خۆشیەوە، د. جوتیار عادل، وتەبێژی فەرمی حكومەتی هەرێم لە كۆنگرەیەكی ڕۆژنامەوانیدا ڕایگەیاند، حكومەت لەمساڵدا 4 مووچەی داوە نەك یەك مووچە و هەر داهاتێكیش بێتە بەردەستمان تەرخانی دەكەین بۆ مووچە، بەڵام لە ئێستادا داهات كەمبۆتەوە، هەرچەندە ماوەیەكە كەمێك نرخی نەوت بەرزبۆتەوە.\nهاوكات، زیاد جەبار، سەرۆكی لیژنەی دارایی لە پەڕلەمانی كوردستان بۆ (خەڵك) ڕایگەیاند، كە لە چەند ڕۆژی ڕابردوودا پارەی مووچە لە بەغداوە هاتووە بۆ هەرێم و حكومەتی هەرێمیش لە كۆبوونەوەی خۆیدا بڕیاریدا، كە هەر پارەیەك بێتە دەستیان ئەولەویەت بۆ مووچە دەبێت.\nڕاشیگەیاند، كە بەدواداچوونمان بۆ پرسی مووچە كردووە و تا ئێستا وەزارەتی دارایی هیچ خشتەیەكی بۆ دابەشكردنی مووچە ڕانەگەیاندووە و هیچ كاتێكیشی دیاری نەكردووە بۆ دەستپێكردنی.\n2020/06/03 - 8:31 PM\nلە چەند مانگی ڕابردوودا دانوستانی ورد دەربارەی پرسی نەوت و مووچەی فەرمانبەرانی ھەرێمی كوردستان لە نێوان ھەرێمی كوردستان و بەغدا كراوە و پەڕلەمانتارێكی پارتی ئاشكرای كرد، لەم مانگەدا ڕێككەوتنی كۆتایی دەكرێت.\nڕێبوار ھادی، سەرۆكی لیژنەی یاسایی پەڕلەمانی عیراق بە ماڵپەڕی فەرمی پارتی ڕاگەیاندووە، دانوستانەكانی پێش جەژن لە نێوان ھەرێمی كوردستان و بەغدا تا ڕادەیەكی زۆر بەرەوپێشڤەچوونیان بە خۆیانەوە بینیوە و نزیكن لە ڕێككەوتنی كۆتایی.\nڕاشیگەیاندووە، بڕیارە پڕۆژە یاسای بودجەی گشتی عیراقیش لە ڕۆژانی داھاتوو ڕەوانەی پەڕلەمان بكرێت، ئەگەر بودجە لە پەڕلەمانەوە پەسەند بكرێت، بێگومان پشكی ھەرێمی كوردستانیش دیاری دەكرێت.\nوتیشی، “ھەرێمی كوردستان ئامادەیە ڕۆژانە ٢٥٠ ھەزار بەرمیل نەوت ڕادەستی بەغدا بكات، بەڵام بەو مەرجەی شایستە داراییەكانی خەڵكی كوردستان بۆ ئەمساڵ زامن بكرێت”.\nڕێبوار ھادی، ڕوونیشی كردۆتەوە، ھەولێر و بەغدا لەسەر زۆربەی پرسەكان گەیشتوونەتە ڕێككەوتن، بەڵام ھێشتا ڕێككەوتنی كۆتایی ماوە و ئێمە گەشبینین لە ئایندەیەكی نزیكدا واژۆ بكرێت، كە من پێشبینی دەكەم لەم مانگەدا ڕێككەوتنی كۆتایی نێوان ھەرێمی كوردستان و حكومەتی فیدڕاڵ واژۆ بكرێت.\nژینگە32 خولەک پێش ئێستا\nخەڵك – بەشی هەواڵ خۆبەخشانی لافارج لە ڕۆژی ژینگەی جیهانی بە كارێكی بچوك كەرەستەی خۆپارێزی بەشی ١٠٠ ڕۆژیان لە ماسك...\nخەڵك – بەشی هەواڵ وەزارەتی ئەوقاف و كاروباری ئایینی حكومەتی هەرێم ڕایدەگەیەنێت ، لە مزگەوتەكانی هەرێمی كوردستان بە پێی پابەندبوون...\nخەڵك – بەشی هەواڵ بە پێی پێشبینیەكانی فەلەكناسان لەكاتژمێر 08:45 خولەكی ئەمشەو مانگ گیرانی سێبەر لە هەرێم ڕوودەات تا ڕۆژی...


وه‌زاره‌تى نه‌وتى عێراق و كۆمپانیایه‌كى به‌ریتانى گرێبه‌ستێكیان واژوو كرد\nئه‌مرۆ پێنجشه‌مه جه‌بار لعێبى وه‌زیرى نه‌وتى عێراق بۆ ئیمزاكردنى گرێبه‌ستێكى نه‌وتى له‌گه‌ڵ كۆمپانیاى ( بى پى ) به‌ریتانى گه‌یشته كه‌ركوك، كه ئامانج له گرێبه‌سته‌كه په‌ره‌پێدانى نه‌وتى كه‌ركوكه.\nنه‌جات حسێن ئه‌ندامى ئه‌نجومه‌نى پارێزگاى كه‌ركوك و ئاگادار له‌گرێبه‌سته‌كه، به‌ده‌نگى ئه‌مه‌ریكاى راگه‌یاند"گرێبه‌سته‌كه‌ى عێراق له‌گه‌ڵ كۆمپانیاى بى پى به‌ریتانى تازه نیه، به‌ڵكو هى سه‌رده‌مى نه‌جمه‌دین كه‌ریمه."\nئاماژه‌ى به‌وه‌شكرد"پێشتر 800 هه‌زار به‌رمیل نه‌وت له‌كێڵگه نه‌وتیه‌كانى كه‌ركوك به‌رهه‌م هاتووه، دواتر وه‌به‌رهێنانه‌كه بۆ نزیكه‌ى 200 هه‌زار دابه‌زیووه،وتی"ده‌مانه‌وێت په‌ره به‌نه‌وتى كه‌ركوك."\nله‌باره‌ى گرێبه‌سته‌كه‌ى له‌گه‌ڵ كۆمپانیاى بى پى به‌ریتانى، جه‌بار له‌عێبى له‌كۆنگره‌یه‌كى رۆژنامه‌وانیدا، وتى"رێكه‌وتنه‌كه له‌ساڵى 2014 كراوه، به‌ڵام هاتنى داعش كاركردنى به‌رێكه‌وتنه‌كه وه‌ستاند."\nوتیشی"ده‌مانه‌وێت په‌ره به‌كێڵگه نه‌وتیه‌كانى كه‌ركوك بده‌ین و بیانخه‌ینه‌وه سه‌ر تواناو ئاستێكى باش."\nهه‌ر له‌كۆنگره رۆژنامه‌وانیه‌كه‌دا، جه‌بار لعێبى خواستى عێراقیشى بۆ هه‌ناردنه ده‌ره‌وه‌ى نه‌وتى كه‌ركوك له‌رێگه‌ى جه‌یهانى توركیاوه ئاشكرا كرد، وتى"بۆ ئه‌و مه‌به‌ستمه ده‌چمه توركیا."


بۆچوون / بیروڕا :: 08/08/2019\nسه‌رچاوه: رۆژنامه‌ى ئه‌لنه‌هار\nله هاوینى ساڵى 2015ه‌وه كه دۆناڵد ترامپ هه‌ڵمه‌تى هه‌ڵبژاردنه‌كه‌ى ده‌ستپێكرد، مشتومڕى سیاسى و كه‌لتوورى له ویلایه‌ته یه‌كگرتووه‌كانى ئه‌مریكادا پێى ناوه‌ته ئاستێكى توندوتیژتر. له‌و كاته‌شه‌وه كه هه‌ڵبژێردراوه به سه‌رۆك هه‌ڵوێست و سیاسه‌ته‌كانى له جاران زیاتر توندڕه‌و و ده‌مارگیرانه‌یه، گوتاره سیاسییه‌كه‌ى ده‌مارگیرییه‌كى ئاشكراى تێدایه كه لێوانلێوه له ره‌گه‌زپه‌رستى دژى كه‌مایه‌تییه‌كانى ناوخۆى وڵات و هه‌روه‌ها دژى وڵاته ئه‌فریقى و ئیسلامییه‌كان له ده‌ره‌وه. چاودێره‌كان پێیان وایه ئه‌مه دیارده‌یه‌كى نه‌ته‌وه‌په‌رستى راستڕه‌وى جیهانییه كه چه‌ندین وڵاتى جۆراوجۆرى گرتووه‌ته‌وه هه‌ر له به‌ڕازیله‌وه هه‌تا هه‌نگاریا و پۆڵۆنیا بۆ روسیا و توركیاى ئیسرائیل و چه‌ندین وڵاتى دیكه.\nله‌م وڵاتانه‌دا به‌هاكان گۆڕانیان به‌سه‌ردا هاتووه و هیچ بایه‌خێك بۆ هه‌مه‌چه‌شنى كه‌لتوورى نه‌ماوه به‌ڵكو هێزه ده‌سه‌ڵاتداره‌كان بایه‌خ ده‌ده‌ن به لایه‌نه ناسیۆنالیستى و شۆڤێنى و ئاینییه‌كان له‌سه‌ر حیسابى به‌ها لیبراڵى و دیموكراسییه‌كان له ناوخۆدا و زۆر به ئاشكرا دژى كۆچبه‌ران و په‌نابه‌رانن.\nله‌وه‌ته‌ى ترامپ بووه‌ته سه‌رۆك كارى توندوتیژى به‌رامبه‌ر ئه‌وانه‌ى كه دژى ترامپن له هه‌ڵكشاندان و ئه‌م هه‌ڵوێسته له‌وه‌دا به‌رجه‌سته بووه كه كۆمه‌ڵكوژى له‌ڕووى ژماره و چۆنایه‌تییه‌وه له سێ ساڵى رابوردوودا زیادى كردووه. به‌پێى ئامارى رێكخراوه‌كانى مافه مه‌ده‌نییه‌كان ژماره‌ى قوربانییانى هێزه ره‌گه‌زپه‌رست و توندڕه‌وه سپی پێسته‌كان به‌رده‌وام له به‌رزبوونه‌وه‌دایه كه دواهه‌مینیان كوشتاره گه‌وره‌كه‌ى (باسوو) بوو كه بكوژه‌كه ئه‌مریكاییه لاتینییه‌كانى كرده ئامانج به جۆرێك كه هه‌ندێك مێژوونووس ئه‌م قۆناغه‌ى ئه‌مریكا ده‌شوبهێنن به ساڵانى په‌نجاكانى سه‌ده‌ى نۆزده‌هه‌م كه دواتر جه‌نگى ناوخۆى ئه‌مریكاى لێكه‌وته‌وه.\nسبه‌ى رۆژ مێژوو ئه‌و راستییه ده‌نووسێت كه له ساڵى 1865ه‌وه هیچ سه‌رۆكێك وه‌كو ترامپ بابه‌ته ره‌گه‌زپه‌رستییه‌كانى بۆ ئامانجه تایبه‌ت و سیاسییه‌كانى خۆى به‌كارنه‌هێناوه و زیاتر له 100 ساڵه هیچ سه‌رۆكێك هێنده دژى موسوڵمانان و ئه‌مریكییه ره‌شپێسته‌كان نه‌بووه. ته‌نانه‌ت تێڕوانینیشى بۆ جوله‌كه هه‌ر له‌و چوارچێوه‌یه‌دایه، له‌سه‌رده‌مى ئه‌ودا گه‌وره‌ترین تاوان به‌رامبه‌ر جولكه ئه‌مریكییه‌كان ئه‌نجام درا.\nجه‌نگى ناوخۆ له كۆمه‌ڵگا و ده‌وڵه‌ته‌كاندا ئه‌وكاته به‌رپا ده‌بێت كه ده‌مه‌زراوه‌كانى ده‌وڵه‌ت نه‌توانن ناكۆكى و جه‌مسه‌رگیرییه سیاسى و كه‌لتوورى و ئیتنییه‌كان چاره‌سه‌ر بكه‌ن و تاقمێك یاخود هێزێكى سیاسى په‌نا ده‌باته به‌ر ناشیرین كردنى هێز و پێكهاته كۆمه‌ڵایه‌تییه‌كانى دیكه، به‌تایبه‌ت ئه‌گه‌ر چه‌ك به ئاسانى ده‌ستبكه‌وێت و خه‌ڵكێك هه‌بن ئاماده‌ییان تێدا بێت به‌كارى بهێنن.\nئێستا ترسه‌كه له هه‌ڵبژاردنه‌كه‌ى ساڵى ئاینده‌یه. ئه‌گه‌ر ترامپ ئه‌و هه‌ڵبژاردنه به رێژه‌یه‌كى كه‌م بدۆڕێنێت و پڕۆسه‌كه‌ى قبوڵ نه‌كرد ئه‌وا ره‌نگه داوا له جه‌ماوه‌ره‌كه‌ى بكات بڕژێنه سه‌ر شه‌قامه‌كان. ره‌نگه ئه‌گه‌رى روودانى جه‌نگى ناوخۆ له ئه‌مریكادا ئه‌گه‌رێكى زۆر دوور بێت به‌ڵام مه‌ترسى سه‌رهه‌ڵدانى توندوتیژى سیاسى و ره‌گه‌زپه‌رستى له‌سه‌رده‌مى ترامپدا مه‌ترسییه‌كى راسته‌قینه.\nهیشام مولحیم:: 08/08/2019


شاناز ئیبراهیم ئەحمەد: PUKmedia سنورە دەستكردەكانی كوردستانی تێپەڕاندوە\nدەقی پەیامی پیرۆزبای شاناز ئیبراهیم ئەحمەد بەبۆنەی ١٦ ساڵەی دامەزراندنی پیوكەی میدیادا..\nبەڕێزان سەرنوسەر و ستافی PUKmedia\n١٦ ساڵ باوەرو پێش رەویتان پیرۆزبێت\nخۆم بەخۆشحاڵ دەزانم لەیادی ١٦ساڵەی پیوكەی میدیادا، پیرۆزبایتان ئاراستە بكەم و بەڵێنی پشتیوانیتان پێبدەم.\nھیوام سەركەوتن و بەردەوامی و بەرەو پێشچوونی زیاترتانە.\nپیوكەی میدیا، یەكەمین میدیای ئەلكترۆنیە كە سنورە دەستكردەكانی كوردستانی تێپەڕاندوە، مینبەرێكە بۆ گەیاندنی دەنگ و رەنگی كوردانی پارچەكانی تری كوردستان و تاراوگەش، بۆیە لێتان رادەبینم تا بخوازم داھاتوویەكی گەشتر و ڕووناكتر بۆ مێدیایی ئەلكترۆنی بخوڵقێنن، ھەر لەو تێروانین و دەست پێشخەرییەوە جێگەی ئومێدن و دەبێت شانازی بەخۆتان و رابردووتانەوە بكەن، چونكە زۆرجار كاری (پیوكەی میدیا) نیگەرانی لای داگیركەرانی كوردستان دروستكردووەو راستەوخۆ داوای وەستاندنی بەشێك لەكارە نەتەوەییەكانتانیان كردووە، بەڵام بێ ئاگا داگیركەرانی كورد، كە سیاسەتی باوەڕبوونی «یەكێتی و مامی گەورە» بە ئازادی رادەربڕین، ھیچ كات گوێی بەداواكاری ھیچ كەس و ھیچ لایەنێك لێرەو لەوێ نەداوە، بۆ وەستاندنی كاری مێدیایتان.\nبەڕێزان، من لەتواناو لێھاتویتان دڵنیام و لەو سۆنگەیەشەوە، ئەم سەرنجانەتان بۆ دەخەمەروو، كە دەكرێت وەك پێشنیار لێیی بروانن..\nزۆر گرینگە لەقۆناغی نوێی كاركردن، دەرفەتی زیاتر بۆ رەخنەگرانی سیاسەتی یەكێتیی نیشتمانیی و تەنانەت كۆیی سیستەمی سیاسی بڕەخسێنن، دەرفەتی ئەوەیان بۆ فەراھەم بكەن كە ئازادانە رەخنەی بنیاتنەر لەكۆیی سیستەمی سیاسی و حكومڕانی بگرن، ئەوەش رەنگدانەوەی سیاسەتی یەكێتیی نیشتمانیی كوردستانە بۆ بەرەوپێشچونی میدیای بەر پرسیار، تا لەو تێڕوانینە رەخنە بنیاتنەرانەوە، سیاسەت وەك هونەری بەڕێوەبردنەكەی! سیستەم بچەسپێنین.\nپاش شانزەساڵ، وەختیەتی دەستێك بھاونە ناو پێگەیاندنی راگەیاندنكار و دەرفەتی كار فەراھەم بكەن بۆ دەرچووانی زانكۆ و پەیمانگاكان ، تا ببنە دەروازەیەكی تر بۆ پێگەیاندنی ڕاگەیاندنكاری بنكۆڵكاری و ئیتیك ببێتە سەرەتایی بروانامەیان، دەكرێت خولی راھێنان بۆ بەرەو پیشچوونی كاری راگەیاندن لای ئیوە، لە گرنگترین كارەكانی ساڵی نوێی كارتان بێت.\nلەكۆتایدا پێتان رادەگەیەنم كە بۆ بەرەوپێشچوونی كاری میدیاییتان ھەرچیەك دەكەوێتە سەرشانی من بەدڵ و گیان ھاوكار و پشتیوانتان دەبم و خۆم بەئەندامێكی ستافی PUKmedia ئەزانم..